hotchpotch/miracl-hf-unified huggingface dataset:
เทศบาลตำบลเกาะทวด
เทศบาลตำบลเกาะทวด มีเนื้อที่ประมาณ 51.38 ตารางกิโลเมตร หรือเนื้อที่ประมาณ 32,112.50 ไร่ ตำบลเกาะทวด อยู่ทางทิศตะวันตกเฉียงใต้กับที่ว่าการอำเภอปากพนัง โดยห่างจากที่ว่าการอำเภอปากพนัง ประมาณ 18 กิโลเมตร และห่างจากที่ว่าการจังหวัดนครศรีธรรมราช ระยะทางประมาณ 32 กิโลเมตร
ตำบลเกาะทวด ตามประวัติที่เล่าขานกันมา เกาะทวดซึ่งมีคลองล้อมรอบและมีชายชราผู้หนึ่ง ซึ่งมาจากตำบลเขาพระบาท อำเภอหัวไทร จังหวัดนครศรีธรรมราช ได้เข้ามาตั้งรกรากแลแผ้วถางป่าเพื่อทำการเพาะปลูกซึ่งอดีตที่ตรงนี้เคยเป็นป่ารกทึบและได้มีการสืบทอดลูกหลานมาเรื่อย ๆ ตอนหลังเมื่อมีการจัดให้มีเขตการปกครองจึงเรียกตามชื่อชายชรานี้ว่า “ตำบลเกาะทวด” ตั้งแต่นั้นเป็นต้นมา
เทศบาลตำบลเกาะทวด ตั้งอยู่ทางทิศตะวันตกขอตัวเมืองนครศรีธรรมราช
พื้นที่ทางกายภาพตำบลเกาะทวดเป็นพื้นที่ราบลุ่ม ลักษณะดินเป็นดินเหนียวซึ่งมีคุณสมบัติพิเศษ ก็คือสามารถ อุ้มน้ำได้ดี จึงมีความเหมาะสมอย่างยิ่งในการประกอบอาชีพเกษตรกรรม เช่น ทำนา ปลูกผัก ทำไร่ ทำสวน นอกจากนี้
ยังมีแหล่งน้ำตามธรรมชาติที่สำคัญ ๆ คือ คลองบางไทร คลองลานบือ คลองค้อ คลองเปี๊ยะ คลองวัดลาว คลองทอนจาก
เทศบาลตำบลเกาะทวดแบ่งเขตการปกครองประกอบด้วย 8 ชุมชน ดังนี้
เหล็กฉาก
เหล็กฉาก หรือ ไม้ฉาก () เป็นอุปกรณ์ช่างประเภทมือจับชนิดหนึ่ง ใช้เป็นเครื่องมือวัดระยะ สำหรับวัดความตั้งฉากของมุม, ความยาว และความลาดเอียงของวัตถุ
เหล็กฉาก ที่ดีไม่ควรมีค่าผิดพลาดเกิน 0.0002 นิ้ว/นิ้ว
ซานา อะนาร์คูโซวา
ซานา มัคซูตอฟนา อะนาร์คูโซวา () สกุลเดิม จาร์ลากาโซวา (; เกิด: 21 กรกฎาคม พ.ศ. 2532) เป็นนักวอลเลย์บอลชาวคาซัคสถาน ปัจจุบันเธอสังกัดอยู่ในทีมอัลมาตี
เธอมีงานอดิเรกส่วนตัวคือรักการอ่านหนังสือ, เล่นเทนนิส และบาสเกตบอล
สว่านข้อเสือ
สว่านข้อเสือ () เป็นเครื่องมือช่างประเภทมือจับใช้สำหรับเจาะวัตถุ มักใช้เจาะงานไม้ ใช้งานด้วยวิธีการกดส่วนบนของสว่านและหมุนสว่านตรงข้อหมุนรูปตัวยู
ทูไนท์อิสเดอะไนท์ (เพลง)
ทูไนท์อิสเดอะไนท์ (อังกฤษ:Tonight Is the Night) เป็นเพลงซิงเกิ้ลร้องโดย Outasight วางจำหน่ายเมื่อวันที่ 23 กันยายน พ.ศ. 2554 โดยค่ายเพลงวอร์เนอร์บราเธอร์รีคอร์ดส เป็นเพลงแนวแดนซ์ป็อป, นิวเวฟ และอัลเทอร์เนทีฟฮิปฮอปของอเมริกา ซึ่งภายหลัง ดับเบิลยูดับเบิลยูอี นำเอาเพลงนี้ไปใช้เป็นเพลงเปิดรายการมวยปล้ำอาชีพของรอว์ ตอนที่ 1,000
กิจเกษม แมคแฟดเดน
กิจเกษม แมคแฟดเดน เกิดเมื่อวันที่ 18 มิถุนายน พ.ศ. 2532 หนุ่มลูกครึ่ง ไทย-อังกฤษ เป็นศิลปินนักร้องอดีตสมาชิกวง บี-โอ-วาย
กิจเกษม คบหาดูใจกับ โฟกัส จีระกุล
วันมอร์แชนซ์ (เพลงไมเคิล แจ็กสัน)
"วันมอร์แชนซ์" () เป็นเพลงของนักร้องชาวอเมริกัน ไมเคิล แจ็กสัน เขียนโดยอาร์. เคลลี่ และเป็นโปรดิวเซอร์ร่วมกับไมเคิล แจ็กสัน สำหรับรวมอัลบั้มสะสมของไมเคิล แจ็กสัน นัมเบอร์วันส์ โดยไดวางจำหน่ายในวันที่ 23 ตุลาคม ค.ศ. 2003
ดนตรีกัมพูชา
ศิลปะการดนตรีของกัมพูชาได้รับอิทธิพลจากวัฒนธรรมพราหมณ์-ฮินดู มีนาฏกรรมทางศาสนาและเรื่องเล่าศักดิ์สิทธิ์ การแสดงบางชนิดใช้วงพิณพาทย์ (pinpeat) ที่ประกอบด้วย ฉิ่ง ระนาด ปี กระจับปี่ ฆ้อง ซอ และกลองหลายชนิด การเคลื่อนไหวแต่ละท่าจะเป็นแนวคิดแทนสิ่งต่างๆ การฟื้นฟูนาฏศิลป์เกิดขึ้นมากในราว พ.ศ. 2493 โดยพระนางสีสุวัตถิ์ กุสุมนารีรัตน์
ดนตรีสมัยใหม่ในกัมพูชามีสองแบบคือ รำวง และรัมบัจ รำวงเป็นดนตรีช้าๆ ส่วนรัมบัจมีลักษณะคล้ายดนตรีพื้นบ้านของไทยในแถบอีสานใต้ ในจังหวัดเสียมราฐจะนิยมดนตรีที่เรียกกันตรึม ที่เป็นดนตรีพื้นบ้านของชาวเขมรสุรินทร์ และเป็นที่นิยมตามแนวชายแดนไทยและกัมพูชา
นักร้องชาวกัมพูชาที่เป็นที่นิยม ได้แก่ สิน ศรีสมุทร, รส เสรีโสธา (รส สิริสุทธา), ปัน รอน นักร้องในปัจจุบันได้แก่ นอย วันเน็ต เมง แกว ปิเชนดา (น้อย วันเนตร และ เมง แก้ว พิจันทา) และลัวร์ สาริท นอกจากนั้นก็มี เชต โสวัณ ปัญญา และเปรียบ โสวัท (เชต สุวรรณปัญญา และปราบ สุวัติ)
รีม คีน
รีม คีน (; ) เป็นนักเขียนชาวกัมพูชาที่มีบทบาทสำคัญในแวดวงวรรณกรรมสมัยใหม่ในกัมพูชา เกิดเมื่อ 8 พฤศจิกายน พ.ศ. 2454 ที่จังหวัดกำปงสปือ ในวัยเด็กเริ่มเรียนที่วัดสวายฎงคุม ต่อมาจึงเข้าเรียนในโรงเรียนรัฐที่ฝรั่งเศสตั้งขึ้น จนจบการศึกษาจากอนุวิทยาลัยศรีสวัสดิ์ และทำงานเป็นครูในระดับประถมศึกษาที่พระตะบองและพนมเปญ ผลงานที่สำคัญของท่านคือนิยายเรื่องสูผาตหรือโสพาต (Sophat: សូផាត) ซึ่งเป็นนวนิยายเรื่องแรกของกัมพูชาที่ได้ตีพิมพ์เมื่อ พ.ศ. 2481 และได้กลายเป็นภาพยนตร์เมื่อ พ.ศ. 2507 นอกจากนั้น ยังเขียนเรื่องสั้นลงนิตยสารราตรีวันเสาร์ (រាត្រីថ្ងៃសៅរ៍) และยังมีบทละครและคำกาพย์อีกหลายเรื่อง เมื่อมีการจัดตั้งสมาคมนักเขียนเขมร คีนได้เป็นประธานคนแรกระหว่าง พ.ศ. 2498 – 2500 เสียชีวิตเมื่อ พ.ศ. 2502 รวมอายุได้ 48 ปี
ยุมิ
ยุมิ () เป็นธนูชนิดหนึ่งของประเทศญี่ปุ่น ประกอบด้วยปีกธนูที่ยาวกว่าเรียกว่า ไดกีว (daikyū, 大弓) และปีกธนูที่สั้นกว่า ฮังกีว (hankyū, 半弓) ยุมิเป็นอาวุธที่สำคัญมากของซามูไรในช่วงสงครามระหว่างไดเมียวของแต่ละแคว้นของญี่ปุ่น
ในช่วงเริ่มต้นประเทศญี่ปุ่นมีการใช้ธนูหลากหลายประเภทแต่ส่วนใหญ่จะเป็นธนูสั้นที่มีด้ามจับอยู่ตรงช่วงกึ่งกลาง โดยช่วง 300 ปีก่อนคริสตกาล ธนูได้มีขนาดเพิ่มขึ้นจนมีขนาดความยาวเกือบถึง 2 เมตร
คันธนูชนิดได้ เรียกว่า "มะรุกิยุมิ" สร้างมาจากไม้ลวกหรือกิ่งไม้ขนาดเล็ก ซึ่งไม่ทราบที่มาว่าทำไมสัดส่วนของธนูชนิดนี้ถึงไม่สมมาตรกัน แต่ได้มีการค้นพบบันทึกต้นฉบับภาษาจีนถึงในช่วงคริสต์ศตวรรษที่ 3 ซึ่งบรรยายถึงผู้คนบนเกาะญี่ปุ่นที่ใช้ "ธนูที่มีความยาวของปีกธนูด้านบนและปีกธนูด้านล่างต่างกัน และลูกธนูที่มีก้านธนูทำด้วยไม้ไผ่กับหัวธนูที่ทำด้วยกระดูกหรือเหล็ก" ยุมิที่มีอายุเก่าแก่ที่สุดค้นพบในเมืองนะระซึ่งคาดว่าน่าจะมาจากช่วงคริสต์ศตวรรษที่ 5
ในช่วงสมัยเฮอัง (ค.ศ. 794 - ค.ศ. 1185) ความยาวของยุมิได้ถูกสร้างให้มีขนาดประมาณเกิน 2 เมตรเล็กน้อย และใช้รูปแบบการสร้างของไม้ลามิแนต (ไม้ที่ประกอบด้วยชั้นหลายชั้น) ที่มีการประยุกต์มาจากประเทศจีน ในช่วงปลายคริสต์ศตวรรษที่ 10 ชาวญี่ปุ่นได้มีการพัฒนาโดยการใช้ไม้ลามิแนตที่มีส่วนผสมของไม้ไผ่และแผ่นไม้ 2ชิ้นประกบเข้าเป็นยุมิ กว่าหลายร้อยปีที่ยุมิได้มีการวิวัฒนาการเพิ่มขึ้นจนถึงช่วงประมาณคริสต์ศตวรรษที่ 16 การออกแบบของยุมิได้ถือว่าเกือบจะสมบรูณ์แบบ ปัจจุบันรูปทรงของธนูไม้ไผ่ยุมิเกือบจะเสมือนธนูในช่วงคริสต์ศตวรรษที่ 16 และ 17
ยุมิ เป็นธนูที่มีความสูงเป็นพิเศษเกินกว่า 2 เมตร และมีความสูงเหนือความสูงของนักธนู ตามแบบดั้งเดิมมันถูกสร้างด้วยแผ่นไม้ไผ่ ไม้ และหนังสัตว์ ด้วยกรรมวิธีที่ไม่เปลี่ยนแปลงมานานหลายศตวรรษ แม้ว่านักธนูบางคน(โดยเฉพาะนักธนูมือใหม่) อาจใช้คันธนูที่สร้างจากวัสดุสังเคราะห์
สัดส่วนที่ไม่สมมาตรกันของยุมิ ตามที่สหพันธ์นิปปงคีวโดได้กำหนดไว้ว่า นิงิริ (ด้ามจับ) จะต้องอยู่ในตำแหน่งประมาณสองในสามของระยะคันธนูจากส่วนปลายด้านบน
ปีกด้านบนและปีกด้านล่างก็มีความโค้งแตกต่างกัน จากสมมุติฐานหลายคนได้แสดงความคิดเห็นว่ารูปร่างที่ไม่สมมาตรของคันธนูนี้ได้ถูกออกแบบมาสำหรับการใช้งานบนหลังม้า โดยเฉพาะการหันคันยุมิจากด้านหนึ่งไปอีกด้านหนึ่งในขณะที่อยู่บนหลังม้า อย่างไรก็ตาม จากตำแหน่งด้ามจับที่โผล่มาขณะง้างธนูอยู่บนหลังม้าก็ทำให้กินพื้นที่เป็นวงกว้างมาก (ดูเพิ่ม ยะบุซะเมะ)
สายธนู (สึรุ) ของยุมิแบบดั้งเดิมสร้างจากเชือกปอ ถึงแม้ว่าสายของธนูสมัยใหม่ส่วนใหญ่จะใช้วัสดุสังเคราะห์เช่น เส้นใยเคฟลาร์ ซึ่งมีอายุการใช้งานนานกว่า โดยปรกติสายธนูมักจะไม่มีการเปลี่ยนจนกว่ามันจะถูกใช้งานจนขาด ซึ่งจะมีผลให้คันยุมิบิดงอไปในทิศทางตรงกันข้ามกับทิศทางที่ใช้ดึงปรกติ และจะทำให้อายุการใช้งานของยุมิสั้นลง จุดกระแทกปลายลูกธนูในสายธนูถูกทากาวไว้เพื่อป้องกันสายธนูและให้มีความหนาเพื่อความสะดวกในการจับปลายน็อก"(ฮะซุ)" ของลูกธนู"(ยะ)" ในตำแหน่งนั้นขณะง้างสายยุมิ
ธนูยุมิต้องอาศัยความระมัดระวังเป็นพิเศษ โดยหากไม่ระวัง อาจจะทำให้รูปทรงของคันธนูบิดเบี้ยวผิดรูปและในที่สุดอาจจะทำให้ไม่สามารถใช้งานได้ รูปทรงของธนูยุมิจะเปลี่ยนขณะใช้งานปรกติและสามารถคืนรูปกลับได้ เพื่อไม่ให้เกิดแรงกดมากนักเมื่อไม่ต้องการใช้งานควรปลดหรือหย่อนสายคล้องออก
รูปทรงโค้งของปีกธนูยุมิมีผลอย่างมากต่อการยิงธนู ธนูยุมิที่มีความโค้งมากเกินไปจะทำให้ธนูไม่มีพลังในช่วงเวลาที่ง้างสาย
ซังคท์เพิลเทิน
ซังคท์เพิลเทิน () เป็นเมืองหลวงของรัฐโลว์เออร์ออสเตรีย ทางตะวันออกเฉียงเหนือของประเทศออสเตรีย มีประชากร 52,048 คน (ข้อมูลเมื่อวันที่ 1 มกราคม ค.ศ. 2012) เป็นเมืองใหญ่ที่สุดของรัฐโลว์เออร์ออสเตรีย ตั้งขึ้นเป็นเมืองอย่างเป็นทางการเมื่อปี ค.ศ. 1159
จะลาลาบาด
จะลาลาบาด (พาชตู/เปอร์เซีย: جلال آباد ') หรือเดิมชื่อว่า อะดีนะปูร์ () เป็นเมืองทางตะวันออกของประเทศอัฟกานิสถาน ทางตะวันตกของช่องเขาไคเบอร์ บริเวณแม่น้ำคาบูลและแม่น้ำคูนาร์ตัดกัน จะลาลาบาดเป็นเมืองใหญ่เป็นอันดับ 2 ของอัฟกานิสถานตะวันออก เป็นเมืองศูนย์กลางธุรกิจ มีอุตสาหกรรมทำกระดาษ สินค้าเกษตร เช่น ส้ม ข้าว และอ้อย และยังเป็นหนึ่งในเมืองศูนย์กลางการค้ากับประเทศปากีสถาน
เกาะเซนต์มาร์ติน
เซนต์มาร์ติน (), แซ็ง-มาร์แต็ง () หรือ ซินต์มาร์เติน () เป็นเกาะทางตะวันออกเฉียงเหนือของทะเลแคริบเบียน ห่างจากเปอร์โตริโกทางทิศตะวันออกราว 300 กม. เกาะซึ่งมีพื้นที่ 87 ตร.กม. ถูกแบ่งออกเป็นดินแดนของฝรั่งเศสและเนเธอร์แลนด์ สัดส่วน 60/40 ตามลำดับ (ฝรั่งเศส 53 ตร.กม. ส่วน เนเธอร์แลนด์ 34 ตร.กม.) อย่างไรก็ตามดินแดนของเนเธอร์แลนด์มีประชากรมากกว่า จากข้อมูลเมื่อวันที่ 1 มกราคม ค.ศ. 2009 ทั้งเกาะมีประชากร 77,741 คน ส่วนของเนเธอร์แลนด์มีประชากร 40,917 คน ส่วนของฝรั่งเศสมีประชากร 36,824 คน
รัฐเอนเตรริโอส
เอนเตรริโอส (, ความหมายตรงตัวว่า "ระหว่างแม่น้ำ") เป็นรัฐทางตะวันออกเฉียงเหนือของประเทศอาร์เจนตินา มีชายแดนติดกับรัฐบัวโนสไอเรส (ใต้), รัฐกอร์ริเอนเตส (เหนือ) และรัฐซานตาเฟ (ตะวันตก) และติดกับประเทศอุรุกวัยทางทิศตะวันออก มีเมืองหลวงคือเมืองปารานา (มีประชากร 250,000 คน) ตั้งอยู่ริมแม่น้ำปารานา ตรงข้ามกับเมืองซานตาเฟ
แม็ตต์ สตูตซ์แมน
แม็ตต์ สตูตซ์แมน (; 10 ธันวาคม ค.ศ. 1982 — ) เป็นนักกีฬาชาวอเมริกันผู้เข้าแข่งขันในกีฬายิงธนู โดยเป็นสมาชิกยิงธนูพาราลิมปิกทีมชาติสหรัฐฯ ปัจจุบันเขาเป็นเจ้าของสถิติโลกที่ยิงระยะไกลได้แม่นยำที่สุดในกีฬายิงธนู
สตูตซ์แมนเกิดในแคนซัสซิตี รัฐแคนซัส และปัจจุบันอาศัยอยู่ในรัฐไอโอวา เขาเกิดมาโดยที่ไม่มีแขน และได้เรียนรู้ในการทำทุกอย่างที่ทำได้โดยแขนของคน หากแต่เพียงใช้เท้าของเขาแทน เขาเริ่มหัดธนูครั้งแรกขณะอายุได้ 16 ปี และเขาสามารถทำคะแนนสูงสุดจากนักกีฬา 30 คนในการคัดเลือกนักกีฬาของทีมชาติสหรัฐฯ ที่ซึ่งเขาได้เข้าแข่งขันพาราลิมปิกฤดูร้อน 2012 ณ กรุงลอนดอนในเวลาต่อมา
ด้านชีวิตส่วนตัว แม็ตต์ สตูตซ์แมน อาศัยอยู่กับภรรยาและลูกชายอีกสองคนที่แคนซัสซิตี สหรัฐอเมริกา
ทาเตยามะ
ทาเตยามะ () เป็นเมืองในจังหวัดชิบะ ประเทศญี่ปุ่น ตั้งอยู่ปลายใต้สุดของคาบสมุทรโบโซ ติดกับมหาสมุทรแปซิฟิก และปากอ่าวโตเกียว มีขนาดพื้นที่ทั้งสิ้น 443 ตารางกิโลเมตร มีจำนวนประชากร 48,775 คน
เทศบาลตำบลขุนทะเล (จังหวัดนครศรีธรรมราช)
เทศบาลตำบลขุนทะเล ตำบลขุนทะเลเป็นหนึ่งในจำนวน 5 ตำบล ของอำเภอลานสกา จังหวัดนครศรีธรรมราช ตั้งอยู่ทางทิศตะวันออกของที่ว่าการอำเภอลานสกา ซึ่งห่างจากที่ว่าการอำเภอลานสกา ระยะทางประมาณ 
9 กิโลเมตร มีพื้นที่ทั้งหมด 65 ตารางกิโลเมตร หรือ 40,625 ไร่
ประวัติความเป็น มายาวนานเล่ากันว่า ก่อนพุทธศตวรรษที่ ๑๗ ก่อนพระเจ้าศรีธรรมโศกราช สร้างพระธาตุที่หาดทรายแก้ว หลายร้อยปีสถานที่ที่ตำบลขุนทะเล ปัจจุบันยังเป็นพื้นต้นน้ำ ติดต่อกับ อ่าวไทย ทางตะวันออกและทางทิศตะวันตก ติดต่อกับเขาววัง เมื่อกาลเวลาล่วง เลยมานานวันเข้ามีการเปลี่ยนแปลงทาง ระบบนิเวศวิทยาทำให้น้ำทะเลในส่วนนี้ กลับตื้นเขินเป็นหาดทรายแก้ว ทอดยาวเป็นเนิน ตั้งแต่ในอำเภอเมืองนครศรีธรรมราช ไปจนถึงอำเภอหัวไทร พระเจ้าศรีธรรมโศกได้สร้างเมืองตามพรลิงก์ขึ้นที่หาดทรายแก้ว แห่งนี้ และได้สร้างพระบรมธาตุเจดีย์ แต่ยังสร้างไม่ทันเสร็จ ได้เกิดโรคห่าขึ้นก่อน พระเจ้าศรีธรรมโศกจึงนำไพร่พลหนีไข้ห่าขึ้นไปอยู่บนเขาวังชั่วคราว ซึ่งในตอนนั้นพื้นที่ในส่วนที่เป็นตำบลขุนทะเลปัจจุบัน ยังเป็นทางน้ำหรือแม่น้ำที่กว้างใหญ่ไพศาลมาก มาจากริมเชิงเขาวัง ไปสู่อ่าวไทย กระแสน้ำที่เกิดจาก เขาวัง เขาลานสกาใน เข้าแก้วน้ำตกกระโรม มารวมกันที่ซอกเขาเชิงผาบานตุมปัน ดูเหมือนว่าต้นน้ำทั้งหมด เกิดออกจากเขาวัง พระเจ้าศรีธรรมโศกราชได้เสด็จขึ้นไปยังเขาวังโดยผ่านถ้ำน้ำคลุ้ง- บ้านในลา ขึ้นไปประทับอยู่ที่หน้าถ้ำชีหรือถ้ำปู่ชี โดยสำรวจพื้นที่ ที่เป็นที่ราบในหุบเขา ที่กว้างใหญ่หลายพันไร่ซึ่งมีลำคลองไหลผ่าน กลางที่ราบที่มี หุบเขาเข้าล้อมรอบ คลองนี้เกิดจากน้ำตกเทวดาบน เขาวัง แต่ที่กหน้าแปลกคือน้ำในคลองนี้ไม่สามารถไหล เป็นลำคลองสู้พื้นดินที่ราบได้ น้ำจึงไหลเข้าสู่ใต้ถ้ำชีลอดใต้จอมเขา หลายสันออกมาที่ถ้ำ น้ำคลุ้งที่บ้านในลา พระเจ้าศรีธรรมโศกราช ทรงสงสัยในความอัศจรรย์ของน้ำที่ไหล เข้าใต้ผูผานั้นเป็นอันมาก จึงได้นำทหารลงมาสำรวจที่ถ้ำน้ำดังกล่าว และทรงเชื่อมั่นว่าน้ำที่ออกจากถ้ำน้ำคลุ้งนั้น มาจากน้ำบนเขาวังไหลออกสู่ที่ราบบริเวณ ที่ติดกับถ้ำน้ำทั่งหมด จึงเรียกพื้นที่นั้นว่า “ขุนทะเล” ซึ่งแปลว่า ต้นน้ำตรงตามความหมายได้จริงๆ (อ้างอิง http://www.khuntale.go.th/history.php)
เทศบาลตำบลขุนทะเล ตั้งอยู่ทางทิศตะวันตกขอตัวเมืองนครศรีธรรมราช
ลักษณะภูมิประเทศของตำบลขุนทะเลส่วนใหญ่เป็นที่ราบและพื้นที่ลูกคลื่นลาดในทางตอนใต้ของตำบล พื้นที่สามารถใช้ได้ดีในการทำการเกษตร เช่น ปลูกมังคุด ทุเรียน เงาะ ลางสาด ยางพารา เป็นต้น ลักษณะทั่วไปของภูมิอากาศของตำบลขุนทะเล จัดอยู่ในประเภทที่อยู่ภายใต้อิทธิพลของมรสุมตะวันออกเฉียงเหนือ และมรสุมตะวันตกเฉียงใต้ ทำให้มีฤดูกาลเพียง 2 ฤดูเท่านั้น คือ ฤดูร้อน ฤดูฝน โดยราวเดือนกุมภาพันธ์ - มิถุนายน จะเป็นฤดูร้อน ฝนฟ้าจะไม่ตก อากาศค่อนข้างร้อนระหว่างเดือนกรกฎาคม - มกราคม ฝนจะตกค่อนข้างชุก เพราะอิทธิพลของลมมรสุมตะวันตกเฉียงเหนือและมีฝนตกหนาแน่นในระยะเดือนพฤศจิกายน – มกราคม ซึ่งในระยะนี้จะเป็นสาเหตุให้น้ำหลากเกือบทุกปี
เทศบาลตำบลขุนทะเลแบ่งเขตปกครองประกอบด้วย 12 หมู่บ้าน ดังนี้
เทศบาลตำบลดอนตรอ
เทศบาลตำบลดอนตรอ ตำบลดอนตรอ เป็นตำบลหนึ่งในจำนวน 4 ตำบล ของอำเภอเฉลิมพระเกียรติ จังหวัดนครศรีธรรมราช ห่างจากที่ว่าการอำเภอเฉลิมพระเกียรติ ระยะทางประมาณ 1.5 กิโลเมตร ตำบลดอนตรอ มีอาณาเขตพื้นที่ ประมาณ 20.64 ตารางกิโลเมตร หรือประมาณ 11,450 ไร่
เทศบาลตำบลดอนตรอ ยกฐานะเมื่อ วันที่ ๗ กันยายน ๒๕๕๕ โดยตำบลดอนตรอตามความเป็นมา หมายถึง การเล่นกีฬาตะกร้อ เป็นหลักสำคัญในการเรียกชื่อตำบลดอนตรอ เนื่องจากในสมัยก่อนพื้นที่ของตำบลดอนตรอ มีลักษณะเป็นเนินทรายบริเวณกว้าง จึงส่งผลให้ราษฎรชอบเล่นกีฬา โดยเฉพาะกีฬาตะกร้อ และต่อๆ มาจากคำว่า "ตำบลดอนตะกร้อ" ก็เหลือเพียงคำสั้นๆ เรียกว่า "ตำบลดอนตรอ"ในปัจจุบัน
ลักษณะสภาพภูมิประเทศ เป็นที่ราบลุ่ม เป็นดินเหนียว และดินทราย ทำให้ประชากรในตำบลดอนตรอส่วนใหญ่ประกอบอาชีพเกษตรกรรม ทำนาข้าว ไร่นาสวนผสม และบางส่วนออกไปรับจ้างนอกพื้นที่
เทศบาลตำบลดอนตรอ ตั้งอยู่ทางทิศใต้ของตัวเมืองนครศรีธรรมราช
เทศบาลตำบลดอนตรอประกอบด้วยชุมชน 5 ชุมชน
จำนวนวัดในเขตเทศบาลตำบลดอนตรอ มีทั้งหมด 3 วัด คือ
เจนจิรา เกิดประสพ
เจนจิรา เกิดประสพ หรือชื่อสวีเดน มิกซ์ แฮ็กซ์โฮล์ม () เกิดวันที่ 10 กุมภาพันธ์ พ.ศ. 2524 เป็นลูกครึ่งไทย-สวีเดน ผู้ได้รับมงกุฎมิสไทยแลนด์เวิลด์ ณ วันที่ 25 ตุลาคม พ.ศ. 2546 ที่กรุงเทพมหานคร โดยมีผู้ชมผ่านทางโทรทัศน์ร่วม 20 ล้านคน นอกจากนี้ เธอยังเป็นนักยิงธนูที่มีฝีมือยอดเยี่ยม โดยเป็นตัวแทนทีมชาติสวีเดนและทีมชาติไทยหลายต่อหลายครั้ง และถือได้ว่าเป็นนักกีฬาทีมชาติไทยคนแรก ที่ได้รับตำแหน่งนางงาม ตลอดจนเป็นผู้เข้าประกวดรายการมิสไทยแลนด์ยูนิเวิร์ส 2546
เจนจิรา เกิดประสพ เกิดที่กรุงเทพมหานคร ประเทศไทย และเติบโตที่ประเทศสวีเดน เธอเริ่มยิงธนูตั้งแต่เมื่อครั้งยังเด็ก ซึ่งเธอชนะการแข่งขันยิงธนูในหลายรายการ และเคยเข้าแข่งขันซีเกมส์ 1997, เอเชียนเกมส์ 1998 รวมถึง เอเชียนเกมส์ 2006 ที่ประเทศกาตาร์ หลังจากนั้น เธอได้เดินทางกลับประเทศสวีเดน เพื่อดูแลพ่อที่ป่วย ภายหลังจากที่ เจนจิรา เกิดประสพ เข้ารับตำแหน่งมิสไทยแลนด์เวิลด์แล้ว เธอก็มีความประสงค์ที่จะเข้าร่วมการคัดเลือกนักกีฬาร่วมการแข่งขันซีเกมส์ 2009 ที่ประเทศลาว แต่เนื่องด้วยเธอได้ติดภารกิจที่ประเทศสวีเดน เธอจึงขอเลื่อนไป โดยทางสมาคมกีฬายิงธนูแห่งประเทศไทยได้ให้โอกาสแก่เธอเดินทางมาคัดตัวก่อนถึงช่วงสิ้นเดือนกันยายน เพื่อให้โค้ชปรับองศาการยิงให้ ครั้นเมื่อถึงสิ้นเดือนตุลาคม เธอก็ยังไม่สามารถมาได้ ทางสมาคมฯจึงจำเป็นต้องตัดชื่อเธอออกจากทีมชุดซีเกมส์ ในภายหลัง เธอหันไปเล่นให้แก่ทีมชาติสวีเดน และวางแผนเข้าแข่งขันโอลิมปิกฤดูร้อน 2016 ที่ริโอเดอจาเนโร ประเทศบราซิล ในขณะเดียวกัน เธอได้ทำหน้าที่เป็นผู้ฝึกสอนการยิงธนูให้แก่เยาวชนไทย
ด้านชีวิตส่วนตัว เจนจิรา เกิดประสพ แต่งงานกับ เปตรู ราคู ซึ่งเป็นนักฟุตบอลทีมชาติมอลโดวา ใน พ.ศ. 2551 โดยการแต่งงานของเธอได้รับการเปิดเผยจากฝ่ายชายผ่านหนังสือพิมพ์เดอะซัน ซึ่งเป็นสื่อที่มีชื่อเสียงของประเทศอังกฤษ และได้รับความสนใจในระดับนานาชาติ
เทศกาลแห่ลึงค์
เทศกาลแห่ลึงค์ () เป็นศาสนพิธีในศาสนาชินโต จัดขึ้นทุก ๆ วันอาทิตย์แรกของเดือนเมษายน ณ อารามคะนะยะมะ (Kanayama) เมืองคะวะซะกิ จังหวัดคะนะงะวะ ประเทศญี่ปุ่น
ในเทศกาลนี้ ผู้คนจะแห่ปลัดขิก โดยตั้งปลัดขิกไว้บนเสลี่ยงแห่ไปเป็นขบวนใหญ่โตอึกทึก ทั้งนี้ เพราะอารามคะนะยะมะนั้นขึ้นชื่อว่าเป็นแหล่งกราบไหว้ของเหล่าโสเภณีให้คุ้มครองป้องกันตนจากโรคส่งผ่านทางเพศสัมพันธ์ อนึ่ง ยังเชื่อกันว่า อารามคะนะยะมะเป็นที่สถิตของเทพพิทักษ์ความรุ่งเรืองทางธุรกิจการค้าและการสืบพันธุ์สร้างครอบครัว โดยเฉพาะช่วยให้คลอดบุตรง่าย และบันดาลให้ชีวิตรักใคร่ของคู่ผัวตัวเมียสงบร่มเย็น ทั้งยังมีเรื่องร่ำลือกันว่า ปิศาจโยนิทันตะ หรือฟันของโยนี (vagina dentata) สิงอยู่ในช่องคลอดหญิงสาววัยรุ่นในตำบลนี้ เมื่อหญิงนั้นสมรส ปิศาจจะออกมากัดกินองคชาตชายผู้ผัวจนสิ้นพันธุ์ หญิงสาวจึงพากันร้องขอให้นายช่างช่วยเหลือ นายช่างก็ทำปลัดขิกโลหะให้ ครั้นปิศาจเห็นปลัดขิกก็สำคัญว่าเป็นองคชาต จึงโผล่ออกมาขบกัดโดยไม่ชักช้า ฟันทั้งนั้นก็หักหมดสิ้น ปลัดขิกจึงเป็นที่นิยมบูชา
มีความเชื่อกันว่า ผู้หญิงที่ผ่านพิธีสมรสแล้วภายในเวลาไม่เกิน 12 เดือน หากได้สวมใส่ชุดเจ้าสาวขึ้นไปขี่คร่อมปลัดขิกขนาดใหญ่ที่ใช้แห่่ในเทศกาล จะทำให้ชีวิตสมรสมีความสุข
ปัจจุบัน เทศกาลแห่ลึงค์จัดขึ้นเพื่อประโยชน์ทางการท่องเที่ยวและเรี่ยไรเงินสมทบการวิจัยไวรัสภูมิคุ้มกันเสื่อมในคนมากกว่าเพื่อวัตถุประสงค์ทางศาสนา
สะพานใหม่
สะพานใหม่ เป็นย่านการค้าตั้งอยู่บริเวณส่วนใหญ่ในแขวงอนุสาวรีย์ เขตบางเขน และบางส่วนในแขวงคลองถนน เขตสายไหม คือบริเวณสองข้างทางของถนนพหลโยธิน ตั้งแต่ด้านทิศใต้คือวงเวียนอนุสาวรีย์พิทักษ์รัฐธรรมนูญ ไปจนถึงด้านทิศเหนือคือสะพานข้ามคลองสอง (คลองสองหรือคลองถนนคือคลองสายเดียวกัน) ระยะทางประมาณ 3 กิโลเมตร เหตุที่ย่านการค้านี้ชื่อ "สะพานใหม่" เนื่องจากสะพานข้ามคลองสองนั้นมีชื่อเต็มว่า สะพานสุกรนาคเสนีย์ ซึ่งสร้างใหม่แทนสะพานของเดิม (ไม่ทราบปีที่สร้าง) ชาวบ้านในละแวกนั้นจึงเรียกกันว่า "สะพานใหม่" และติดปากมาจนถึงปัจจุบัน
สะพานใหม่มีตลาดสดที่สำคัญคือ ตลาดยิ่งเจริญ ก่อตั้งโดย นางสุวพีร์ ธรรมวัฒนะ มารดาของนายห้างทอง ธรรมวัฒนะ อดีตนักการเมือง เปิดให้บริการเมื่อวันที่ 11 สิงหาคม พ.ศ. 2498 มีเนื้อที่ 30 ไร่ ชาวบ้านก็เรียกตลาดสดนี้ว่า "ตลาดสะพานใหม่" ด้วยเช่นกัน
เทศบาลตำบลทุ่งใส
เทศบาลตำบลทุ่งใส ตำบลทุ่งใส สำนักงานตั้งอยู่ ณ บ้านเขาฝ้าย ถนนนครศรีฯ-สุราษฎร์ หมู่ที่ 7 ตำบลทุ่งใส อำเภอสิชล จังหวัดนครศรีธรรมราช มีพื้นที่ 46,250 ไร่ หรือ 74 ตารางกิโลเมตร ตามลักษณะภูมิศาสตร์จัดอยู่บริเวณภาคใต้ฝั่งตะวันออกของประเทศไทย ห่างจากกรุงเทพมหานครไปทางทิศใต้ประมาณ 700 กิโลเมตร เป็นท้องถิ่นที่ประชากรส่วนใหญ่ประกอบอาชีพเกษตรกรรมและทำการประมง ประมาณร้อยละ 80 และการค้าขาย รับจ้าง ทั้งนี้เนื่องจากตำบลทุ่งใสมีพื้นที่เหมาะสำหรับทำการเกษตรและติดชายฝั่งทะเล
เป็นตำบลที่แยกตัวออกจากตำบลสิชล เมื่อวันที่ 7 กันยายน 2538 ตามประกาศกระทรวงมหาดไทยลงวันที่ 31 สิงหาคม 2538 เป็นตำบลหนึ่งในอำเภอสิชล จังหวัดนครศรีธรรมราช ตั้งอยู่ในพื้นที่ตอนบนของอำเภอสิชลอยู่ติดกับเทศบาลตำบลสิชลและองค์การบริหารส่วนตำบลสิชล และอยู่ห่างจากเทศบาลนครนครศรีธรรมราช 75 กิโลเมตร
เป็นที่ราบสลับลูกคลื่น และภูเขา พื้นที่ส่วนใหญ่จะเป็นพื้นที่ทางการเกษตรและที่อยู่อาศัย มีถนนสาย 401 ตัดผ่าน ซึ่งเป็นถนนสายหลักที่ใช้คมนาคมจากกรุงเทพมหานครสู่จังหวัดนครศรีธรรมราช ด้านทิศตะวันออกพื้นที่ทั้งหมดติดทะเลอ่าวไทย มีชายหาดที่สวยงามทอดยาวตลอดแนว เป็นสถานที่ท่องเที่ยวที่มีชื่อเสียงของจังหวัดนครศรีธรรมราช
เทศบาลตำบลทุ่งใส ตั้งอยู่ทางทิศเหนือขอตัวเมืองนครศรีธรรมราช
เทศบาลตำบลทุ่งใสประกอบด้วยชุมชน 8 ชุมชน
เทศบาลตำบลนาสาร
เทศบาลตำบลนาสาร อยู่ห่างจากที่ว่าการอำเภอพระพรหม ประมาณ 4 ก.ม. ห่างจากจังหวัดนครศรีธรรมราช 15 ก.ม. อาชีพหลักของประชาชน ทำสวน/ทำไร่ และอาชีพเสริม ปลูกมันเทศ, ทำขนมแห้ง, ทำสวนผลไม้, เลี้ยงโค, ทำนา
คำว่า “นาสาร” มาจากซื่อของภูมิประเทศของตำบล คือเป็นพื้นที่ประกอบอาชีพเกษตรกรรม ซึ่งมีความอุดมสมบูรณ์ของพืชผลผลิต พื้นที่ส่วนใหญ่เป็นพื้นที่ราบลุ่ม เหมาะที่จะทำนา ปลูกข้าว เกษตรกรส่วนใหญ่ ได้ผลผลิตที่เป็นข้าวสารที่เต็มเม็ดเต็มหน่วยทำให้เหตุผลหนึ่งที่ทำให้ได้ชื่อของตำบลนี้ว่า “ตำบลนาสาร” ตำบลนาสาร ในสมัยก่อนได้มีการปกครองท้องที่โดยชื่อตำแหน่งกำนันจะเรียกว่า “ขุน” ตำแหน่งผู้ใหญ่บ้านจะเรียกว่า “หมื่น” ฉะนั้นกำนันตำบลนาสารจะเรียกว่า “ขุนนาสาร” ตำบลนาสารมีเนื้อที่ทั้งหมด โดยประมาณ 27.747 ตารางกิโลเมตร (17,341875.- ไร่) เนื้อที่ตำบลนาสารส่วนใหญ่รองรับอาชีพเกษตรกรรม โดยเฉพาะการทำนาข้าวเป็นส่วนใหญ่ ซึ่งเป็นที่มาของชื่อ “นาสาร” ตั้งแต่นั้นเป็นต้นมา
เทศบาลตำบลนาสารตั้งอยู่ทางทิศตะวันตกของตัวเมืองนครศรีธรรมราช
สภาพทั่วไปของ ต.นาสาร พื้นที่เป็นที่ราบลุ่ม เมื่อถึงฤดูฝนจะมีน้ำท่วมขังพื้นที่ สามารถปลูกพืชได้เพียงบางส่วน
ตั้งอยู่ในเขตพื้นที่ตอนกลางของภาคใต้ จึงมีภูมิอากาศแบบมรสุมเขตร้อน แต่อากาศโดยทั่วไปไม่ร้อนจัด เนื่องจากมีอิทธิพลของมรสุมพัดผ่านจากทะเลทั้งสองฝั่ง จึงมีฤดูเพียง 2 ฤดู คือ ฤดูร้อน และฤดูฝน
เทศบาลตำบลนาสารแบ่งเขตการปกครองประกอบด้วย 7 ชุมชน ได้แก่
จำนวนวัดในเขตเทศบาลตำบลนาสาร มีทั้งหมด 6 วัด คือ
เทศบาลตำบลหลักช้าง
เทศบาลตำบลหลักช้าง มีพื้นที่ประมาณ 47 ตารางกิโลเมตร อยู่ห่างจากที่ว่าการอำเภอช้างกลาง 5 กิโลเมตร
ตำบลหลักช้างเป็นตำบลหนึ่งในเขตการปกครองของอำเภอช้างกลาง จังหวัดนครศรีธรรมราช จัดตั้งตามประกาศจังหวัดนครศรีธรรมราช เมื่อปี พ.ศ. 2538 โดยมีรูปแบบการบริหารเป็นสภาตำบล และยกฐานะเป็นองค์กรปกครองส่วนท้องถิ่น (องค์การบริหารส่วนตำบล) ตามพระราชบัญญัติสภาตำบลและองค์การบริหารส่วนตำบล พ.ศ. 2537 ตามประกาศในราชกิจจานุเบกษา ฉบับทั่วไป เล่มที่ 113 ตอนที่ 9 ลงวันที่ 30 มกราคม 2539 โดยมีผลบังคับใช้ตั้งแต่วันที่ 30 มีนาคม 2539
เทศบาลตำบลหลักช้าง ตั้งอยู่ทางทิศตะวันตกขอตัวเมืองนครศรีธรรมราช
โดยทั่วไปมีลักษณะดินที่ราบลุ่ม มีแหล่งน้ำธรรมชาติหลายสายไหลผ่าน เหมาะสำหรับการประกอบอาชีพเกษตร ลักษณะดินโดยทั่วไปเป็นดินร่วน ดินเหนียวปนทรายเหมาะสำหรับการทำสวนยางพารา ทำนาข้าว
สภาพภูมิอากาศ มีลักษณะเป็นร้อนชื้น ฝนตกชุกตลอดปี แบ่งออกเป็น 2 ฤดู คือ ฤดูร้อน เริ่มตั้งแต่เดือนธันวาคม ถึงเดือนพฤษภาคม และ ฤดูฝน เริ่มตั้งแต่กลางเดือนพฤษภาคม ถึงกลางเดือนธันวาคม
เทศบาลตำบลหลักช้างแบ่งเขตการปกครองประกอบด้วย 10 ชุมชน ได้แก่จำนวนวัดในเขตเทศบาลตำบลหลักช้าง มีทั้งหมด 4 วัด คือ
แบดพิกกีส์
แบดพิกกีส์ () เป็นวิดีโอเกมที่เป็นภาคต่อของ แอ็งกรีเบิดส์ โดยบริษัท โรวิโอโมไบล์ เป็นผู้ผลิตขึ้น โดยจะถูกวางจำหน่ายในวันที่ 27 กันยายน พ.ศ. 2555 นี้ โดยเนื้อหาจะเกี่ยวกับการที่ หมูเขียวจะเป็นตัวเด่นแทนฝ่ายนก
เว็บไซต์อย่างเป็นทางการ
ลูกธนู
ลูกธนู เป็นสิ่งที่เคลื่อนที่แบบโพรเจกไทล์จากการยิงของธนู เป็นอาวุธระยะไกลที่ทรงประสิทธิภาพและพบได้ในทุกอารยธรรม
ลูกธนูในแบบปกติจะมีโครงสร้างแบบมีหัวลูกธนูอยู่ที่ปลายด้านหน้า และที่ส่วนหางจะมีขนนก ไว้เพื่อรักษาให้ลูกธนูเดินทางแบบโพรเจกไทล์นูนั้นมีความยาวที่แตกต่างกันมากในหลายวัฒนธรรม เริ่มต้นตั้งแต่ 18 นิ้ว ถึง 5 ฟุต โดยลูกธนูที่ดีนั้นสามารถทะลุผ่านชุดเกราะแข็งหนา และโล่ที่สร้างจากไม้ได้ ในสงครามลูกธนูจะถูกยิงลงมาจากปราสาทในยุคกลาง แต่ในยุคโรมันตอนต้นจะถูกกล่าวหาว่าเป็นอาวุธของคนขี้แพ้ แต่ในปัจจุบัน ขนาดของลูกธนูจะประมาณเท่ากับ 2 ฟุตครึ่ง ซึ่งเท่ากับลูกธนูที่ใช้ในสงครามอังกฤษ เพื่อให้มีขนาดเป็นครึ่งหนึ่งของความสูงของผู้ยิง
หัวลูกธนูเป็นส่วนประกอบสำคัญของลูกธนู ส่วนมากต้องแหลมคม และมีส่วนประกอบจากโลหะ หินที่ลับแล้ว เขาสัตว์ หรือวัสดุแข็งอื่นๆ มีลักษณะแหลมลู่ลม สามารถเล็งให้เข้าเป้าได้ และตัดเนื้อเยื่อของสิ่งมีชีวิตได้ บางครั้งอาจมีการอาบยาพิษที่หัวลูกธนูด้วย
เป้าธนูในปัจจุบันสามารถมีขนาดเล็กเพื่อไว้เล็งอย่างมีเป้าหมาย สำหรับฝึกไว้ล่าสัตว์ และการแข่งขันในกีฬา
ปีกลูกธนูมีไว้สำหรับ ให้ลูกธนูรับลมเพื่อปรับทิศทางในการบินแบบโพรเจกไทล์ที่เล็งได้ อาจทำมาจากพลาสติก หรือขนนกก็ได้
ธนูและลูกธนู
จังหวัดบ่าเสียะ-หวุงเต่า
บ่าเสียะ-หวุงเต่า () เป็นจังหวัดหนึ่งของประเทศเวียดนาม ตั้งอยู่ทางชายฝั่งภาคตะวันออกเฉียงใต้ของประเทศ มีพื้นที่รวมหมู่เกาะโกนด๋าว () ซึ่งอยู่นอกชายฝั่งตะวันออกเฉียงใต้ของเวียดนาม
จังหวัดบ่าเสียะ-หวุงเต่าเป็นจังหวัดที่มีความสำคัญทางเศรษฐกิจ หวุงเต่าสร้างรายได้คิดเป็นราวร้อยละ 24 ของงบประมาณแผ่นดินเวียดนาม (42 ล้านล้านด่ง) จีดีพีต่อหัวจังหวัดเป็นอันดับสองของประเทศรองจากนครโฮจิมินห์ (28 ล้านล้านด่งใน พ.ศ. 2548) เป็นแหล่งผลิตกระแสไฟฟ้าที่สำคัญ (ร้อยละ 40 ของประเทศ) รวมทั้งอุตสาหกรรมปิโตรเคมี การผลิตเหล็กกล้า การผลิตซีเมนต์ นอกจากนี้ การท่องเที่ยว พาณิชย์ และการประมงยังเป็นอีกกิจกรรมทางเศรษฐกิจที่สำคัญของจังหวัด จังหวัดบ่าเสียะ-หวุงเต่าเป็นหนึ่งในแหล่งการลงทุนจากต่างชาติชั้นนำของเวียดนาม
ไคยาไนต์
ไคยาไนต์ () เป็นแร่ซิลิเกต ที่มีชื่อมาจากภาษากรีก kuanos ซึ่งแปลว่าสีฟ้า
สโตนฟลาย
พลีคอปเทอร่าหรือเรียกว่า สโตนฟลาย() เป็นแมลงในอันดับพลีคอปเทอร่า (Order Plecoptera)
แบ่งออกเป็น ส่วนหัว ส่วนอก ส่วนท้อง 
มีการเจริญเติบโตแบบไม่สมบูรณ์ (Incomplete metamorphosis) คือเจริญเติบโตจากไข่ ฟักออกมาเป็นตัวอ่อน ลอกคราบหลายครั้งจนเป็นตัวเต็มวัย โดยไม่มีระยะดักแด้ ในระยะตัวอ่อน (nymph) มีลักษณะคล้ายตัวเต็มวัยแต่ไม่มีปีก อาจพบเหงือก (gills) รูปร่างต่าง ๆ ตามลำตัวเป็นอวัยวะช่วยในการหายใจ อาศัยอยู่ในแหล่งน้ำไหล (Lotic habitat, running water) บางชนิดมีนิสัยการกินแบบผู้ล่า (predator) กินสัตว์อื่นที่มีขนาดเล็กกว่าเป็นอาหาร แต่บางชนิดกินเศษซากตะกอนในแหล่งน้ำเป็นอาหาร (detritivore) และเมื่อลอกคราบครั้งสุดท้ายเป็นตัวเต็มวัยจะอาศัยอยู่บนบกใกล้แหล่งน้ำ
สโตนฟลายบางชนิดที่มีวงจรชีวิตระยะตัวอ่อนเป็นเวลายาวนาน เมื่อลอกคราบเป็นตัวเต็มวัยแล้วจะจับคู่ผสมพันธุ์ทันทีโดยไม่กินอาหาร แต่ในบางชนิดที่มีวงจรชีวิตใช้เวลาในระยะตัวอ่อนน้อย เมื่อลอกคราบเป็นตัวเต็มวัยแล้วจะกินน้ำหรือเศษซากพืชหรือซากตะกอนเพียงเล็กน้อย เพื่อพัฒนาระบบสืบพันธุ์ให้เจริญเต็มที่ ก่อนจับคู่ผสมพันธุ์ เมื่อผสมพันธุ์แล้วตัวเต็มวัยเพศเมียจะวางไข่ลงในแหล่งน้ำไหลเพื่อให้ไข่ฟักออกมาเป็นตัวอ่อนอาศัยเจริญเติบโตในแหล่งน้ำไหลนั้นต่อไป จากลักษณะการดำรงชีวิตโดยอาศัยพึ่งพาแหล่งน้ำอยู่เกือบตลอดทั้งวงจรของชีวิต แมลงชนิดนี้จึงจัดอยู่ในกลุ่มของแมลงน้ำ (Aquatic insects)
สโตนฟลายไม่สามารถทนมลพิษทางน้ำได้ ดังนั้นการพบแมลงพวกนี้ในน้ำไหลหรือน้ำนิ่งจึงใช้เป็นดัชนีบ่งชี้คุณภาพน้ำได้เป็นอย่างดี
เอเชียทีค เดอะ ริเวอร์ฟร้อนท์
เอเชียทีค เดอะ ริเวอร์ฟร้อนท์ (Asiatique The Riverfront) เป็นศูนย์การค้าแนวราบริมแม่น้ำที่ใหญ่ที่สุดในเอเชีย ตั้งอยู่ริม แม่น้ำเจ้าพระยา ระหว่างซอยเจริญกรุง 72-76 บริหารงานโดย กองทุนรวมอสังหาริมทรัพย์ไทยรีเทล อินเวสเม้นต์ โดย บริษัท แอสเสท เวิรด์ รีเทล จำกัด ภายในโครงการประกอบด้วยร้านค้า ร้านอาหารริมน้ำ นอกจากนี้ยังเป็นที่ตั้งของโรงละครคาลิปโซ่ที่ย้ายมาจากโรงแรมเอเชีย และโรงละครโจหลุยส์ที่ย้ายมาจากสวนลุมไนท์บาซาร์อีกด้วย
เอเชียทีค เดอะ ริเวอร์ฟร้อนท์ เดิมเคยเป็นที่ตั้งของท่าเรือ และบริษัทอีสต์เอเชียติก บริษัทเดินเรือสัญชาติเดนมาร์ก มาเปิดกิจการในสมัยรัชกาลที่ 5 โดยสร้างเป็นโกดัง โรงเลื่อย และนำเครื่องจักรขนาดใหญ่หลายตัวมาติดตั้งไว้ ในช่วง สงครามมหาเอเชียบูรพา กองทัพญี่ปุ่นได้เข้ามายึดท่าเรือและคลังสินค้าของบริษัท อีสต์เอเชียติก เพื่อใช้เป็นฐานกำลังและคลังแสง และยังปรากฏมาจนถึงปัจจุบัน
กระทั่งในปี พ.ศ. 2555 ได้มีพัฒนาปรับปรุงเป็นศูนย์การค้าอย่างในปัจจุบัน ได้ชื่อว่าเป็นสถานที่ท่องเที่ยวและช้อปปิ้งที่มีทัศนียภาพที่สวยงาม โดยมีจุดเด่น คือ ชิงช้าสวรรค์ขนาดใหญ่ "เอเชียทีค สกาย" ซึ่งเมื่อขึ้นไปแล้วจะเห็นทัศนียภาพโดยรอบของ กรุงเทพมหานคร ในแบบมุมสูงได้รอบตัว
เอเชียทีค เดอะ ริเวอร์ฟร้อนท์ ประกอบด้วยพื้นที่สำคัญดังนี้
นอกจากนี้ยังมีลานกิจกรรมเอเชียทีคพาร์ค ทางเดินริมแม่น้ำ และบริการเรือรับ-ส่ง ไปยังท่าสาทร อีกด้วยเอเชียทีค เดอะ ริเวอร์ฟร้อนท์ คำแนะนำ
ซีคอนบางแค
ซีคอนบางแค (Seacon Bangkae) (เดิมคือ ศูนย์การค้าฟิวเจอร์พาร์คบางแค) เป็น ศูนย์การค้าขนาดใหญ่ในเขตภาษีเจริญ ที่บริหารงานโดย บริษัท ซีคอนบางแค จำกัด ตั้งอยู่บนพื้นที่กว่า 40 ไร่ บน ถนนเพชรเกษม แขวงบางหว้า เขตภาษีเจริญ และภายในปี พ.ศ. 2562 จะสามารถเดินทางมายังซีคอนบางแคได้ด้วย รถไฟฟ้าสายสีน้ำเงิน สถานีภาษีเจริญ
ซีคอนบางแค ศูนย์สรรพสินค้า บนพื้นที่กว่า 40 ไร่ บนพื้นที่ขนาด 300,000 ตารางเมตร โดยแบ่งเป็นพื้นที่เช่า 170,000 ตารางเมตร จากร้านค้ากว่า 300 ร้านค้า มีลานอเนกประสงค์ขนาดใหญ่ถึง 3 ลาน
มีร้าน Fashion และ Fashion Accessories พร้อมศูนย์รวม เฮลธ์ แอนด์ บิวตี้ ที่รวบรวมสถาบันเสริมความงามและสุขภาพไว้กว่า 40 ร้าน มีร้านจำหน่ายโทรศัพท์ ไอทีและอีเล็กทรอนิกส์ กว่า 150 ร้านค้า มีโรงภาพยนตร์ระบบดิจิตอลและ 3D กว่า 10 โรง และร้านค้าอาหาร รวมถึงซูเปอร์มาร์เก็ต
ซีคอนบางแค ประกอบด้วยพื้นที่สำคัญดังนี้รถเมล์สาย 7 , 7ก , 80 , 81 , 84 , 84ก , 91 , 101 , 146 , 147 , 157 , 165 , 171 , 189 , 509 , 547
รถตู้บริการฟรีจากสถานีBTSบางหว้า
รถไฟฟ้ามหานคร สายเฉลิมรัชมงคล (เปิดบริการ พ.ศ. 2562)
คิม ซ็อนบิน
คิม ซ็อนบิน (; ; 10 เมษายน ค.ศ. 1973 — ) เป็นผู้ฝึกสอนการยิงธนูระดับสูงชาวเกาหลีใต้ ผู้ทำการฝึกสอนแก่นักกีฬาทีมชาติไทยมาเป็นเวลายาวนาน ในประเภทธนูปีกโค้งกลับ และได้รับการยกย่องในฐานะผู้นำพานักยิงธนูทีมชาติไทยเข้ารับรางวัลเหรียญทองจากการแข่งขันซีเกมส์ 2009
นอกจากนี้ เขายังเป็นผู้ให้การฝึกสอนแก่วิทยา ทำว่อง อย่างใกล้ชิดมาโดยตลอด ซึ่งวิทยาได้ให้การยอมรับว่าเป็นผู้ให้คำแนะนำที่เหมาะสมสำหรับตน กระทั่งได้รับเลือกเข้าสู่การแข่งขันกีฬายิงธนูในโอลิมปิกฤดูร้อน 2012
คิม ซ็อนบิน เป็นผู้ฝึกสอนการยิงธนูชาวเกาหลีใต้ ผู้ให้การฝึกสอนแก่นักกีฬายิงธนูทีมชาติไทยหลายราย โดยเขาได้เข้าประจำอยู่ที่ประเทศไทยเป็นระยะเวลาที่ยาวนาน ซึ่งนักยิงธนูแต่ละคนที่ได้รับการฝึกล้วนมีฝีมือที่พัฒนาขึ้นเป็นอย่างมาก เนื่องด้วย คิม ซ็อนบิน เป็นผู้ที่มีความจริงจัง และทำการฝึกซ้อมวันละ 3 เวลา นอกจากนี้ สงวน โฆษะวินทะ ซึ่งเป็นนายกสมาคมกีฬายิงธนูแห่งประเทศไทย ยังเคยให้โอกาสเจนจิรา เกิดประสพ เข้ารับการฝึกจาก คิม ซ็อนบิน โดยเชื่อว่าหากเธอได้รับการฝึกจากเขาย่อมมีโอกาสที่จะได้รับเหรียญรางวัลจากการแข่งขันซีเกมส์ 2009 ได้เช่นกัน ทั้งนี้ คิม ซ็อนบิน ได้รับค่าตัวที่ 50,000 เหรียญสหรัฐต่อเดือนจากสมาคมกีฬายิงธนูแห่งประเทศไทย รวมถึงเป็นผู้ฝึกสอนนักยิงธนูทีมชาติไทยในกีฬายิงธนูในเอเชียนเกมส์ 2010 ที่กว่างโจว
คิม ซ็อนบิน ยังเป็นผู้ฝึกสอนที่ได้รับการจับตามอง ในฐานะผู้คอยให้คำแนะนำแก่วิทยา ทำว่อง ในการแข่งขันกีฬายิงธนูในโอลิมปิกฤดูร้อน 2012 แต่เนื่องด้วยเขายังไม่สามารถพูดภาษาอังกฤษหรือภาษาไทยได้ โดยส่วนใหญ่แล้วเขาจึงอาศัยท่าทางจากมือในการฝึกสอนแทน
อูซะ
UZA เป็นซิงเกิ้ลลำดับที่ 28 ของ AKB48 ออกจำหน่ายวันที่ 31 ตุลาคม พ.ศ. 2555
ซิงเกิ้ลนี้ถูกประกาศขึ้นบนบัญชี Google+ ของโปรดิวเซอร์ AKB48 อาคิโมโตะ ยาสึชิและเปิดตัวครั้งแรกที่งาน AKB48 29th Single Senbatsu Janken Tournament ซึ่งจัดขึ้นที่ Nippon Budokan เมื่อวันที่ 18 กันยายน พ.ศ. 2555 ที่ผ่านมา และได้ประกาศรายชื่อเพลงที่เหลือภายในวันเดียวกัน
รายชื่อเพลงเพิ่มเติมของซิงเกิ้ลนี้ใน Type A, K, และ B ถูกประกาศในวันที่ 3 ตุลาคม พ.ศ. 2555
เป็นซิงเกิ้ลที่ 2 ภายหลังจากที่มาเอดะ อัตสึโกะประกาศจบการศึกษาและเป็นซิงเกิ้ลแรกที่ไม่มีส่วนร่วมของมาเอดะ อัตสึโกะ
Music Video เพลงนี้ถูกกำกับโดยผู้กำกับคนเดียวกับกับ Music Video ของซิงเกิ้ลลำดับที่ 27 "Gingham Check" คือโจเซฟ คาห์น และใน DVD ของซิงเกิ้ลนี้ได้มีการกำกับ Music Video ใหม่ของเพลง Gingham Check โดยทาคาฮาชิ เอกิหมายเหตุ: สมาชิกที่ขึ้น "ตัวหนา" คือตำแหน่งเซ็นเตอร์ของเพลงนั้นๆ
แอนโทไซยานิน
แอนโทไซยานิน () เป็นรงควัตถุที่พบในพืชทั้งในดอกและในผลของพืช ให้สีแดง น้ำเงิน หรือม่วง เป็นสารที่ละลายในน้ำได้ดี มีฤทธิ์เป็นสารต้านอนุมูลอิสระ (Antioxidant) ยับยั้งการเกิดออกซิเดชันของลิโปโปรตีน และการตกตะกอนของเกล็ดเลือด ทำให้แอนโทไซยานินมีบทบาทในการป้องการการเกิดโรคเรื้อรังต่างๆ เช่นโรคเกี่ยวกับหลอดเลือดหัวใจ มะเร็ง เบาหวาน
โครงสร้างของแอนโทไซยานิน ประกอบด้วยสารประกอบ 2 หรือ 3 ชนิด ได้แก่
เปตรู ราคู
เปตรู ราคู (; 17 กรกฎาคม ค.ศ. 1987 — ) เป็นนักฟุตบอลชาวมอลโดวา ผู้ซึ่งเล่นให้แก่ทีมชาติมอลโดวาในฐานะกองหลัง
ราคูได้รับการคัดเลือกใน ค.ศ. 2007 โดยสโมสรไอเอฟเคนอร์เชอปิงจากสโมสรฟุตบอลซิมบรูคริสซีโน ในช่วงฤดูกาล 2008 เขาได้รับการยืมตัวไปยังสโมสรมีปาของฟินแลนด์ ซึ่งเดิมเขาได้รับเลือกในฐานะกองหน้า ซึ่งราคูยังเล่นเป็นกองกลาง และตั้งแต่ฤดูกาล 2009 ในฐานะกองหลัง ในเดือนกุมภาพันธ์ ค.ศ. 2012 ราคูได้ย้ายไปยังสโมสรฟุตบอลไฮจอร์ริงค์ของเดนมาร์ก และในเดือนกรกฎาคม ค.ศ. 2012 เขาก็ได้รับการเปิดตัวจากทางสโมสร
ใน ค.ศ. 2010 ราคูได้รับการเรียกตัวมาร่วมทีมฟุตบอลทีมชาติมอลโดวา โดยมีการเปิดตัวเขาในนัดกระชับมิตรโดยพบกับทีมชาติจอร์เจียในวันที่ 11 สิงหาคม
ใน ค.ศ. 2008 เปตรู ราคู ได้แต่งงานกับเจนจิรา เกิดประสพ ซึ่งเป็นทั้งอดีตมิสไทยแลนด์เวิลด์และนักยิงธนูทีมชาติไทย โดยเขาได้เปิดเผยถึงการแต่งงานดังกล่าวผ่านทางหนังสือพิมพ์เดอะซัน ซึ่งเป็นสื่อที่มีชื่อเสียงของประเทศอังกฤษ และได้รับความสนใจในระดับนานาชาติ
กบฏอาบูชีรี
กบฏอาบูชีรีเป็นชื่อเรียกการจลาจลที่เกิดขึ้นในปี พ.ศ. 2431 - 2432 โดยชาวอาหรับและชาวสวาฮีลีในพื้นที่ชายฝั่งเยอรมันแอฟริกาตะวันออกซึ่งคัดค้านการมอบดินแดนนี้ให้แก่จักรวรรดิเยอรมันโดยสุลต่านแห่งแซนซิบาร์ในปี พ.ศ. 2431 การจลาจลถูกปราบปรามโดยที่สุดโดยการปิดล้อมชายฝั่งของแองโกล-เยอรมัน
พ.ศ. 2427 คณะสำรวจแห่งสมาคมการตั้งอาณานิคมแห่งเยอรมัน (Society for German Colonization) นำโดยคาร์ล เพเทอร์ซ (Karl Peters) เดินทางมาถึงแซนซิบาร์และตั้งผู้นำท้องถิ่นบนแผ่นดินใหญ่ฝั่งตรงข้ามซึ่งลงนาม "สัญญาคุ้มครอง (protection contracts)" พื้นที่ใหญ่โตเป็นขององค์กร เมื่อรากฐานมั่นคงเพเทอร์ซได้ตั้งบริษัทเยอรมันแอฟริกาตะวันออกขึ้นเพื่อเข้าถือสิทธิ์ดินแดนที่เพิ่มมากขึ้นในแทนกันยีกาไปถึงภูเขายูรูการู (Uluguru) และภูเขายูซัมบารา (Usambara) มีการประชุมกับฝ่ายต่อต้าน สุลต่านบาร์กาช บิน เซด แห่งแซนซิบาร์ ผู้ยอมโอนอ่อนผ่อนตามโดยไม่เต็มใจ ภายหลังเพเทอร์ซได้รับการสนับสนุนอย่างเป็นทางการจากกระทรวงการต่างประเทศในเบอร์ลินและกองเรือของกองทัพเรือเยอรมนีภายใต้การนำของพลเรือตรีเอดดูอาร์ด คาโนร์ร (Eduard Knorr) ปรากฏนอกชายฝั่งของแซนซิบาร์ ท้ายที่สุดในวันที่ 28 เมษายน พ.ศ. 2431 สุลต่านคาริฟฟาห์ บิน เซด แห่งแซนซิบาร์ (Khalifah bin Said) ได้ลงนามในสนธิสัญญายกการบริหารปกครองแผ่นดินใหญ่แทนกันยีกาให้กับบริษัทเยอรมันแอฟริกาตะวันออก
จากเดือนสิงหาคม พ.ศ. 2431 สมาคมที่พยายามจะยึดครองเมืองชายฝั่งของแทนกันยีกาต้องเผชิญการต่อต้านอย่างรุนแรงจากชนชั้นปกครองชาวอาหรับที่วิตกกังวลเกี่ยวกับการค้าทาสและงาช้าง และชนพื้นเมือง ความพยายามอันโอหังของเอมิล ฟอน เซเลว์ซคี (Emil von Zelewski) เจ้าหน้าที่ปกครองชาวเยอรมันในแพนกานี (Pangani) ที่ชักธงบริษัทขึ้นเหนือเมืองได้จุดการจลาจลขึ้น
การจลาจลนำโดยชาวไร่ อาบูชีรี อิบน์ ซิลิม อัลฮัร์ษิ (Abushiri ibn Salim al-Harthi) ซึ่งได้รับการสนับสนุนจากชาวอาหรับในพื้นที่และเผ่าสวาฮีลีพื้นเมือง พ่อของอาบูชีรีเป็นอาหรับแม่เป็นชาวโอโรโม การก่อจลาจลกระจายเร็วตามชายฝั่งจากเมืองแทนกา (Tanga) ในตอนเหนือถึงเมืองลินดี (Lindi) และ มิคินดานี (Mikindani) ในตอนใต้ ผู้แทนของบริษัทเยอรมันแอฟริกาตะวันออกถูกขับไล่หรือฆ่าตาย ยกเว้นองค์กรในเมืองบากาโมโย (Bagamoyo) และดาร์อีสซาลาม (Dar es Salaam)
ในเดือนกุมภาพันธ์ พ.ศ. 2431 นายกรัฐมนตรีเยอรมัน ออทโท ฟอน บิสมาร์ค ได้เข้าแทรกแซงและแต่งตั้งร้อยโทเฮอร์มันน์ วิสส์มันน์ (Hermann Wissmann) เป็น "Reichskommissar (ข้าหลวง)" แห่งเยอรมันแอฟริกาตะวันออก วิสส์มันน์รวมกำลัง "Schutztruppe (กองกำลังทหารแอฟริกาในอาณานิคมจักรวรรดิเยอรมัน)" ของนายทหารเยอรมันและทหารอัสคารีพื้นเมืองที่ได้รับสนับสนุนโดยกองทัพเรือและอังกฤษตามลำดับเพื่อปราบกบฏ
ภายหลังอาบูชีรีถูกจับได้ในการต่อสู้ที่เมืองมอมบาซา เขาถูกตัดสินประหารชีวิตโดยศาลอาญาศึกให้แขวนคอประจานที่เมืองบังกานี (Pangani) ตามข้อตกลงวันที่ 20 พฤศจิกายน พ.ศ. 2433 บริษัทแอฟริกาตะวันออกมอบการบริหารการปกครองแทนกันยีกาให้แก่รัฐบาลเยอรมัน พ.ศ. 2434 วิสส์มันน์จึงรายงานกลับไปยังเบอร์ลินว่าปราบกบฏเสร็จสิ้น
สตีเวน เฟล็ตเชอร์
สตีเวน เคนเนท เฟล็ตเชอร์ () เกิดเมื่อวันที่ 26 มีนาคม ค.ศ. 1987 เป็นนักฟุตบอลชาวสกอตแลนด์ ปัจจุบันเล่นในตำแหน่งกองหน้าให้กับสโมสรฟุตบอลซันเดอร์แลนด์ ในพรีเมียร์ลีกอังกฤษ และฟุตบอลทีมชาติสกอตแลนด์
เฟล็ตเชอร์เริ่มต้นเล่นฟุตบอลอาชีพกับสโมสรฟุตบอลฮิเบอร์เนียน โดยลงเล่นในสกอตติชพรีเมียร์ชิป 156 นัด ยิงไป 43 ประตู ก่อนที่สโมสรเบิร์นลีย์จากพรีเมียร์ลีกจะจ่ายเงินเป็นสถิติของสโมสรจำนวน 3 ล้านปอนด์ เพื่อคว้าตัวมาร่วมทีมในเดือนมิถุนายน ค.ศ.2009
ฤดูกาล 2009–10 เฟล็ตเชอร์กลายเป็นผู้ยิงประตูในลีกได้มากที่สุดของสโมสร เมื่อยิงประตูในพรีเมียร์ลีกไป 8 ประตู แต่สโมสรมีอันต้องตกชั้นเมื่อจบฤดูกาล
หลังจากสโมสรเบิร์นลีย์ตกชั้น สตีเวน เฟล็ตเชอร์ ย้ายไปร่วมทีมวุลเวอร์แฮมป์ตันวอนเดอเรอส์ ด้วยค่าตัว 6.5 ล้านปอนด์ และยิงไป 24 ประตูในทุกรายการ จากการลงเล่น 68 นัด โดยหลังจากที่สโมสรตกชั้นในปี ค.ศ.2012 เฟล็ตเชอร์ ได้ย้ายไปเล่นให้กับสโมสรซันเดอร์แลนด์ ในยุคของมาร์ติน โอนีลด้วยค่าตัว 12 ล้านปอนด์
ส่วนผลงานในการเล่นระดับชาติ สตีเวน เฟล็ตเชอร์ เคยลงเล่นให้กับทีมชาติสกอตแลนด์ ในรุ่นอายุไม่เกิน 19 ปี ในรายการฟุตบอลชิงแชมป์แห่งชาติยุโรป 2006 รุ่นอายุไม่เกิน 19 ปี ที่ประเทศโปแลนด์ ภายใต้การคุมทีมของ "อาร์ชี เกมมิลล์" และพาทีมชาติชุดเล็กคว้าตำแหน่งรองแชมป์ โดยแพ้ให้กับทีมชาติสเปนในรอบชิงชนะเลิศ จากนั้นได้ขึ้นมาเล่นให้กับทีมชาติชุดใหญ่ โดยในปี ค.ศ.2015 เขากลายเป็นผู้เล่นทีมชาติสกอตแลนด์คนแรกในรอบ 45 ปี ที่ยิงแฮตทริกได้ในการเล่นให้ทีมชาติ
เฟล็ตเชอร์เกิดที่เมืองชรูว์สบรี เทศมณฑลชรอปเชอร์ และใช้ชีวิตช่วงแรกในค่ายทหารอังกฤษในประเทศอังกฤษและเยอรมนี ที่ซึ่งพ่อของเขาประจำการอยู่ โดยพ่อของเขา "สิบเอก เคนนี เฟล็ตเชอร์" เสียชีวิตจากโรคมะเร็ง เมื่อเขาอายุได้เพียงสิบปี ทำให้แม่ของเขาตัดสินใจพาเขาและน้องสาวย้ายไปยังเมืองแฮมิลตัน มณฑลเซาท์ลานาร์กเชอร์ ในสกอตแลนด์ และผู้ฝึกสอนของสโมสรฟุตบอลฮิเบอร์เนียน ที่มาจากแฮมิลตันได้เห็นความสามารถในการเล่นฟุตบอลของเขาและเขาได้เข้าร่วม Leith club's youth network ในวัยสิบสามปี
เฟล็ตเชอร์เริ่มลงเล่นให้กับสโมสรฟุตบอลฮิเบอร์เนียน จนจบฤดูกาล 2003–04 เอาชนะคิลมาร์น็อค
ไปด้วยคะแนน 3-0 เค้ากลายเป็น first team regular ในฤดูกาล 2004–05 ลงเล่น 26 ครั้ง ทำไป 5 ประตู ในฤดูกาล 2005–06 season
เฟล็ตเชอร์ทำไป10ประตู
ไทม์เซิร์ฟเวอร์
ไทม์เซิร์ฟเวอร์ (Time Server) เป็นเซิร์ฟเวอร์ประเภทหนึ่งที่เป็นเครื่องใช้อ้างอิงเวลาของระบบเพื่อให้เวลาของคอมพิวเตอร์ทุกเครื่องตรงกัน โดยจะทำการกำหนดผ่านทางโพรโทคอล Network Time Protocol (NTP) ในหลายองค์กรก็จะใช้การตั้งหรือกำหนดให้เซิร์ฟเวอร์เครื่องใดเครื่องหนึ่งเป็นไทม์เซิร์ฟเวอร์ของระบบ
หากเทียบกับเวลาที่ใช้กันจริง อาจจะอ้างถึงการเทียบเวลามาตรฐานกับกองทัพเรือ หรือก่อนเคารพธงชาติตอนเช้า
การที่คอมพิวเตอร์แต่ละเครื่องจะรับส่งข้อมูลหากันจะต้องมีเวลาในการอ้างอิง เพราะหากเวลาไม่ตรงกันหรือต่างกันมาก จะมีผลต่อการบันทึกข้อมูล (log) ที่ใช้ในการตรวจสอบ ลองนึกดูว่าถ้ามีคนฝากหรือโอนเงินให้ แต่ระบบยังไม่สามารถให้เบิกถอนได้ เพราะเวลาในเครื่องคอมพิวเตอร์ไม่ตรงกัน จะเกิดอะไรขึ้น หรือว่าเวลาที่คนรับข้อมูลได้รับก่อนเวลาที่คนส่งจะทำการส่ง ก็จะเกิดความสับสนเป็นอย่างมาก
อรอุมา สิทธิรักษ์
อรอุมา สิทธิรักษ์ (เกิด 13 มิถุนายน พ.ศ. 2529) เป็นนักกีฬาวอลเลย์บอลหญิงทีมชาติไทย ตำแหน่งตัวตบหัวเสา เมื่อปี พ.ศ. 2557 ถึง ปีพ.ศ. 2559 เธอได้เล่นที่ลีคญี่ปุ่นกับสโมสร เจที มาร์เวลลัส ปัจจุบันได้เล่นให้กับวอลเลย์บอลหญิงอาชีพในสโมสรนครราชสีมา เดอะมอลล์
หนึ่งในผลงานที่ได้รับการกล่าวถึง คือการที่เธอใช้เท้ารับลูก (ไม่ผิดกติกาวอลเลย์บอล) ในการแข่งขันวอลเลย์บอลหญิงชิงแชมป์เอเชียนคัพ 2012 เมื่อครั้งที่พบกับทีมชาติคาซัคสถาน โดยเธอมีส่วนช่วยให้ทีมเป็นฝ่ายชนะ และได้เป็นแชมป์การแข่งในเวลาต่อมา นอกจากนี้ เธอยังได้รับรางวัลจากรายการดังกล่าวถึง 3 รางวัล ซึ่งได้แก่ ผู้เล่นยอดเยี่ยม, ทำคะแนนยอดเยี่ยม และตบยอดเยี่ยม
อรอุมา สิทธิรักษ์ เป็นชาวจังหวัดสุราษฎร์ธานี บิดาของเธอคือ พระประจวบ ปญญาโม ซึ่งบวชเป็นเจ้าอาวาสวัดโคนสามัคคี จังหวัดสุราษฎร์ธานี ส่วนมารดาของอรอุมาชื่อ วรรณา สิทธิรักษ์
อรอุมากำลังศึกษาระดับปริญญาตรี จากคณะบริหารธุรกิจ มหาวิทยาลัยรัตนบัณฑิต เริ่มเล่นวอลเลย์บอลตั้งแต่อายุปี อรอุมามีจุดเด่นในการเล่นคือพลังการตบและการกระโดดเสิร์ฟที่หนักหน่วง สามารถตบได้ทั้งจากแดนหน้าและแดนหลัง แม้จะมีส่วนสูงเพียง 175 ซม. น้ำหนัก 72 กก. ถือว่าเป็นผู้เล่นที่ตัวใหญ่แต่มีความคล่องตัวสูง ติดทีมชาติชุดใหญ่ครั้งแรกในการแข่งขันเอเชี่ยนเกมส์ปี 2006 ที่กรุงโดฮา ประเทศกาตาร์ อรอุมาถือว่าเป็นผู้เล่นมือหนึ่งของไทยและของเอเชียในตำแหน่งตบหัวเสา ในการแข่งขันวอลเลย์บอลหญิงชิงแชมป์เอเชีย 2009 ที่ทีมวอลเลย์บอลหญิงไทยสามารถคว้าแชมป์เอเชียมาครองได้นั้น อรอุมาได้รับรางวัล ผู้เล่นตบยอดเยี่ยม และผู้เล่นทรงคุณค่าประจำการแข่งขัน
อรอุมา สิทธิรักษ์เคยเล่นอาชีพที่ สโมสรฟิลลี่ ประเทศตุรกี, สโมสรซีเลอร์ โคนิซ ประเทศสวิตเซอร์แลนด์, สโมสรกวานนิล ประเทศเวียดนาม และสโมสรวอลเลย์บอลหญิงไดนาโมคาซาน ประเทศรัสเซีย
อรอุมา ทำงานเป็นพนักงานรัฐวิสาหกิจ ตำแหน่งนักวิเคราะห์นโยบาย ฝ่ายสังคมและสิ่งแวดล้อม การไฟฟ้าส่วนภูมิภาค และใน พ.ศ. 2556 เธอได้เข้าร่วมการแข่งขันวอลเลย์บอลหญิงเวิลด์แกรนด์แชมป์เปี้ยนคัพ ที่ซึ่งทีมของเธอได้อันดับ 5
อรอุมาเคยคบหาดูใจกับวุฒิพงษ์ ดาโสม ซึ่งเป็นนักกีฬาบาสเกตบอลทีมชาติไทย แต่ต้นปี พ.ศ. 2560 เธอกล่าวว่าได้ยุติความสัมพันธ์กับวุฒิพงษ์ระยะหนึ่ง และปัจจุบันเธอกำลังคบหากับคนรักใหม่
เซบาสเตียน ลาร์สสัน
เซบาสเตียน ลาร์สสัน เกิดเมื่อวันที่ 6 มิถุนายน ค.ศ. 1985 เป็นนักฟุตบอลชาวสวีเดน ปัจจุบันเล่นในตำแหน่งปีกขวา ให้กับสโมสรฟุตบอลซันเดอร์แลนด์ ในพรีเมียร์ลีก อังกฤษ และฟุตบอลทีมชาติสวีเดน
เจมส์ มักเคลน
เจมส์ โจเซฟ มักเคลน (, เกิดเมื่อวันที่ 22 เมษายน ค.ศ. 1989) เป็นนักฟุตบอลชาวไอริช ตำแหน่งกองกลาง (ปีก) ปัจจุบันเล่นให้กับสโมสรฟุตบอลสโตกซิตีในอีเอฟแอลแชมเปียนชิป และฟุตบอลทีมชาติสาธารณรัฐไอร์แลนด์
เจ้าหญิงซาบิฮา ฟาซิละ ฮานิม สุลต่าน
เจ้าหญิงซาบิฮา ฟาซิละ ฮานิม สุลต่าน (ภาษาอังกฤษ: Sabiha Fazila Hanım Sultan; ประสูติ; 8 สิงหาคม พ.ศ. 2484 ณ เนยยี-ซูร์-แซน ประเทศฝรั่งเศส) ทรงเป็นเจ้าหญิงแห่งอียิปต์และเจ้าหญิงแห่งจักรวรรดิออตโตมัน เป็นพระปทินัดดาในกาหลิบองค์สุดท้ายแห่งจักรวรรดิออตโตมัน กาหลิบอับดุลเมซิดที่ 2 ผ่านทางพระสันตติวงศ์ของพระมารดา และยังทรงเคยเป็นพระคู่หมั้นในพระเจ้าฟัยศ็อลที่ 2 แห่งอิรัก พระนางอาจจะได้เป็นสมเด็จพระราชินีแห่งอิรักถ้าไม่เกิดเหตุการณ์ปฏิวัติ 14 กรกฎาคม พ.ศ. 2501 ในอิรักเสียก่อนซึ่งเป็นผลให้พระราชวงศ์อิรักถูกปลงพระชนม์เกือบทั้งหมด
เจ้าหญิงซาบิฮา ฟาซิละ ฮานิม สุลต่าน ประสูติในวันที่ 8 สิงหาคม พ.ศ. 2484 ณ เนยยี-ซูร์-แซน ประเทศฝรั่งเศส เป็นพระราชธิดาพระองค์โตในเจ้าชายมุฮัมหมัด อะลี อิบราฮิม เบเยเฟนดิแห่งอียิปต์กับเจ้าหญิงซะห์ระ ฮันซะดี สุลต่าน พระมารดาของเจ้าหญิงเป็นพระปนัดดาในกาหลิบองค์สุดท้ายแห่งจักรวรรดิออตโตมัน กาหลิบอับดุลเมซิดที่ 2 และเป็นพระขนิษฐาในเจ้าหญิงฟัตมา เนสลีชาห์ เจ้าหญิงซาบิฮามีพระอนุชา 1 พระองค์คือ เจ้าชายสุลต่านซาเด อาห์มัด ริฟัต อิบราฮิม เบเยเฟนดิ
เจ้าหญิงซาบิฮา ฟาซิละ ฮานิม สุลต่านทรงหมั้นกับพระเจ้าฟัยศ็อลที่ 2 แห่งอิรัก และในขณะนั้นเจ้าหญิงจึงเป็นพระคู่หมั้นและเป็นว่าที่สมเด็จพระราชินีแห่งอิรัก จนกระทั่งพ.ศ. 2501 ได้เกิดเหตุการณ์ปฏิวัติ 14 กรกฎาคมในอิรัก นำโดยทหารของพลเอกอิบด์ อัล-คะริม กอซิมได้มุ่งหน้าไปยังพระราชวังอัล-ราฮับในกรุงแบกแดด 
ในเวลา 8.00 น. หัวหน้ากองทหาร อับดุล ซัททาร์ ซะบาอะ อัล-อิโบซี ได้นำกองทัพปฏิวัติเข้าทำร้ายข้าราชสำนักในพระราชวัง มีคำสั่งกราบทูลพระบรมวงศานุวงศ์ได้แก่ พระเจ้าฟัยศ็อล, มกุฎราชกุมารอับดัลอิละฮ์, เจ้าหญิงฮิยาม (พระชายาในมกุฎราชกุมารและเป็นพระมาตุจฉาในกษัตริย์), สมเด็จพระราชินีนาฟิสซา บินต์ อัลอิละฮ์ (พระมารดาในสมเด็จพระราชชนนีอะลียะฮ์และมกุฎราชกุมารอับดัลอิละฮ์ และเป็นพระอัยยิกาในกษัตริย์), เจ้าหญิงคะดิยะห์ อับดิยะห์ (พระเชษฐภคินีในสมเด็จพระราชชนนีอะลียะฮ์และมกุฎราชกุมารอับดัลอิละฮ์ และเป็นพระมาตุจฉาในกษัตริย์) และข้าราชบริพารจำนวนหนึ่งให้เสด็จลงมายังลานสนามในพระราชวังพร้อมๆกัน จากนั้นมีคำสั่งให้ทุกพระองค์หันพระองค์เข้ากับกำแพง ที่ซึ่งทุกพระองค์ถูกกราดยิงด้วยปืนกลในทันที ร่างของทั้งห้าพระองค์ร่วงลงพื้นสนามพร้อมกับร่างของข้าราชบริพาร พระเจ้าฟัยศ็อลยังไม่สวรรคตในทันทีหลังการระดมยิงครั้งแรก ทรงถูกนำพระองค์ส่งโรงพยาบาลโดยผู้จงรักภักดีแต่ก็เสด็จสวรรคตระหว่างทาง สิริพระชนมายุ 23 พรรษา เจ้าหญิงฮิยามทรงรอดพระชนม์ชีพจากการปลงพระชนม์หมู่มาได้แต่ก็ทรงพระประชวรอย่างสาหัสจากการระดมยิงและทรงถูกผู้จงรักภักดีพาพระองค์เสด็จออกนอกประเทศ พระศพของมกุฎราชกุมารอับดัลอิละฮ์ถูกลากไปตามถนนและถูกตัดเป็นชิ้นๆ ข่าวการปลงพระชนม์หมู่เกี่ยวกับมกุฎราชกุมารอับดัลอิละฮ์ได้มีการรายงานว่า "ประชาชนนักปฏิวัติโยนพระศพของมกุฎราชกุมารอับดัลอิละฮ์ลงบนถนนดั่งเช่นสุนัขและฉีกพระศพออกเป็นชิ้นๆ จากนั้นพวกเขาก็ทำการเผาพระศพ" ถือเป็นจุดสิ้นสุดระบอบกษัตริย์แห่งราชอาณาจักรฮัชไมต์อิรักและเป็นโศกนาฏกรรมของระบอบกษัตริย์ 37 ปีในอิรัก และทำให้พระนางทรงพลาดหวังการเป็นสมเด็จพระราชินีแห่งอิรัก
ในเวลาไม่กี่ปีต่อมา เจ้าหญิงทรงอภิเษกสมรสกับด็อกเตอร์ คีรี อ็อกลู (Dr. Kheri Oglu) สามัญชน ทั้งคู่มีบุตรด้วยกัน 2 คน ได้แก่
ปัจจุบันเจ้าหญิงซาบิฮา ฟาซิละ ฮานิม, นางอ็อกลู ทรงพำนักอยู่ที่ประเทศฝรั่งเศส
โรงเรียนศรัทธาสมุทร
โรงเรียนศรัทธาสมุทร (อักษรย่อ : ศ.ส.; อังกฤษ: Sattha Samut School) เป็นโรงเรียนมัธยมศึกษาประจำจังหวัดสมุทรสงคราม เปิดรับนักเรียนในระดับชั้นมัธยมศึกษาตอนต้นและมัธยมศึกษาตอนปลาย ในอดีตเปิดรับเฉพาะนักเรียนชาย จึงได้รับเลือกให้เป็นโรงเรียนชายประจำจังหวัดสมุทรสงคราม คู่กับโรงเรียนถาวรานุกูล ซึ่งเป็นโรงเรียนสตรีประจำจังหวัด ปัจจุบันเปิดรับนักเรียนแบบสหศึกษาทั้งมัธยมศึกษาตอนต้นและมัธยมศึกษาตอนปลาย
โรงเรียนศรัทธาสมุทร ชื่อเดิมว่า โรงเรียนวัดบ้านแหลม เปิดสอนเมื่อวันที่ 1 มิถุนายน พ.ศ. 2451 โดยตั้งอยู่ในบริเวณวัดบ้านแหลม (วัดเพชรสมุทรวรวิหาร) เปิดสอนตั้งแต่ระดับชั้นมูลถึงชั้นประโยคมูล ต่อมาเปลี่ยนชื่อเป็น “โรงเรียนแหลมวิทยาคม” พ.ศ. 2458 ได้เปลี่ยนชื่อเป็น “โรงเรียนศรัทธาสมุทร” 
ตามสมณศักดิ์ “พระครูศรัทธาโสภิต”ซึ่งเป็นเจ้าอาวาสองค์อุปการะรวมกับคำนำหน้าชื่อจังหวัด และใช้ชื่อนี้มาจนถึงปัจจุบัน
พ.ศ. 2521 ได้ย้ายมาเรียนยังสถานที่เรียนแห่งใหม่ในปัจจุบัน และเปลี่ยนจากโรงเรียนที่รับนักเรียน ชายล้วนมาเป็นสหศึกษา เปิดการสอนตั้งแต่ระดับมัธยมศึกษาปีที่ 1 ถึงระดับมัธยมศึกษาปีที่ 6 สังกัดกองการมัธยมศึกษา กรมสามัญศึกษา กระทรวงศึกษาธิการ สำนักงานคณะกรรมการศึกษาขั้นพื้นฐาน เขตพื้นที่การศึกษาสมุทรสงครามและสำนักงานเขตพื้นที่การศึกษามัธยมศึกษา เขต 10
เคอร์ดิสถาน
เคอร์ดิสถาน (Kurdistan; "แผ่นดินของชาวเคิร์ด"; บางครั้งเขียนเป็นคูร์ดิสถาน "Curdistan"; ชื่อเดิมคือคอร์ดูน: "Corduene") เป็นพื้นที่ทางภูมิศาสตร์ซึ่งมีชาวเคิร์ดอาศัยอยู่เป็นจำนวนมาก มีวัฒนธรรมแบบชาวเคิร์ด การใช้ภาษาเคิร์ด โดยทั่วไปคำว่าเคอร์ดิสถานมักอ้างถึงทางตะวันออกของตุรกี (เคอร์ดิสถานตุรกี) ภาคเหนือของอิรัก (เคอร์ดิสถานอิรัก) ภาคตะวันตกเฉียงเหนือของอิหร่าน (เคอร์ดิสถานอิหร่าน) และภาคตะวันออกเฉียงเหนือของซีเรีย (เคอร์ดิสถานซีเรีย)
ภูมิภาค Mokryan มีทั้งเมือง Piranshahr และ Bijar
ยูเอสเอส จอห์นปอลโจนส์ (ดีดีจี 53)
ยูเอสเอส จอห์นพอลโจนส์ (ดีดีจี 53) เป็นเรือลำที่ 3 ในเรือพิฆาตชั้นอาร์ลี - เบิร์ก และเป็นเรือลำแรกในคลาสที่มีฐานประจำการอยู่ทางชายฝั่งตะวันตก ชื่อ จอห์น พอล โจนส์ มาจาก กัปตัน จอห์น พอล โจนส์ ในสงครามปฏิวัติอเมริกา เรือลำนี้ปัจจุบันเป็นส่วนหนึ่งของกองเรือพิฆาตที่ 23
เรือจอห์นพอลโจนส์ ได้เป็นฉากหลักในการถ่ายทำภาพยนตร์เรื่อง แบทเทิลชิบ ร่วมกับ ยูเอสเอส แซมป์สัน และ เจดีเอส เมียวโกะ ทำลายยานเอเลี่ยนได้ 3 ลำและจมลงในภายหลัง
หม่อมทิพวัน กฤดากร ณ อยุธยา
หม่อมทิพวัน กฤดากร ณ อยุธยา หรือนามเดิม เจ้าทิพวัน ณ เชียงใหม่ (13 มิถุนายน พ.ศ. 2426 — 27 พฤษภาคม พ.ศ. 2497) นางข้าหลวงในเจ้าดารารัศมี พระราชชายา และอดีตหม่อมในพระวรวงศ์เธอ พระองค์เจ้าบวรเดช
หม่อมทิพวัน เป็นธิดาของเจ้าเทพดำรงค์รักษาเขต เจ้าฟ้าเมืองขุนยวม ผู้รักษาเมืองชายแดนแถบลุ่มแม่น้ำสาละวินสมัยพระเจ้าอินทวิชยานนท์เป็นเจ้าผู้ครองนครเชียงใหม่ กับเจ้าปิมปา ณ เชียงใหม่ หลานสาวเจ้าราชบุตร (สุริยฆาต) ณ นครเชียงใหม่ เจ้าราชโอรสองค์ใหญ่ในพระเจ้ากาวิละ
หม่อมทิพวันเสกสมรสกับพระวรวงศ์เธอ พระองค์เจ้าบวรเดช ซึ่งได้พบรักกันในขณะที่เจ้าทิพวัน ได้เข้ามาอยู่กับเจ้าดารารัศมี ในพระราชวังดุสิต มีธิดา 1 พระองค์ แต่ถึงแก่อนิจกรรมตั้งแต่คลอด
หลังจากนั้นพระองค์เจ้าบวรเดชได้เสกสมรสกับเจ้าศรีนวล ณ เชียงใหม่ น้องสาวของเจ้าทิพวันเป็นหม่อมคนใหม่ หม่อมทิพวันจึงกลับไปประกอบอาชีพเกษตรกรรมที่ตำบลแม่แฝก อำเภอสันทราย จังหวัดเชียงใหม่ ต่อมาพระองค์เจ้าบวรเดช ต้องอาญาในฐานความผิดกบฏ และหนีไปอาศัยอยู่ที่ประเทศเวียดนาม จนกระทั่งได้รับพระราชทานอภัยโทษจึงกลับมาตั้งโรงงานพิมพ์ผ้าที่อำเภอหัวหิน ซึ่งหม่อมทิพวันก็ได้เดินทางไปเยี่ยมเยียนด้วย
หม่อมทิพวันถึงแก่กรรมเมื่อวันที่ 27 พฤษภาคม พ.ศ. 2497 สิริรวมอายุ 71 ปี
ในปี พ.ศ. 2452 หม่อมทิพวันได้มีโอกาสสนองพระเดชพระคุณในการถวายพระอภิบาลแด่พระบาทสมเด็จพระปกเกล้าเจ้าอยู่หัว และเจ้านายเล็ก ๆ ที่เสด็จไปทรงศึกษาวิชาอยู่ในยุโรปในเวลานั้นหลายพระองค์ ในฐานะภริยาเอกอัครราชทูต และสมเด็จพระศรีพัชรินทราบรมราชินีนาถ พระบรมราชชนนีพันปีหลวงก็ได้ทรงเมตตาเป็นพิเศษ พระราชทานเครื่องเพชรประดับกายอย่างสมเกียรติ
หม่อมทิพวันได้มีโอกาสรำถวายพระบาทสมเด็จพระปกเกล้าเจ้าอยู่หัว รัชกาลที่ 7 เมื่อคราวเสด็จประพาสจังหวัดเชียงใหม่ ในปี พ.ศ. 2469 และพระบาทสมเด็จพระปกเกล้าเจ้าอยู่หัวฯ ทรงพระราชทานเหรียญรัตนาภรณ์ให้แก่หม่อมทิพวันในครั้งนั้น
หม่อมทิพวันได้สร้างเตาบ่มใบยาสูบ ที่บ้านหนองหาร อำเภอสันทราย จังหวัดเชียงใหม่ และริเริ่มเพาะปลูกและบ่มใบยาเวอร์ยิเนียเป็นรายแรกในจังหวัดเชียงใหม่ เมื่อปี พ.ศ. 2486
หม่อมทิพวัน ได้บริจาคที่ดิน 9 ไร่ เพื่อสร้างวัด เมื่อปี พ.ศ. 2482 และได้เป็นประธานสร้างพระวิหาร ในปี พ.ศ. 2490 สำเร็จเมื่อปี พ.ศ. 2494 ใช้ทุนทรัพย์ส่วนตัวในการก่อสร้าง 81,500 บาท ชาวบ้านจึงได้ขนานนามวัดนี้ว่า "วัดทิพวนาราม"
ในปี พ.ศ. 2483 เจ้าทิพวัน ได้มอบที่ดินจำนวน 10 ไร่ เพื่อสร้างโรงเรียนประชาบาลประจำตำบลหนองหาร ซึ่งปัจจุบันคือ โรงเรียนบ้านหนองหาร (ทิพวันอุทิศ)
หม่อมทิพวัน เคยได้รับตำแหน่งนายกสมาคมสตรีศรีล้านนา เมื่อปี พ.ศ. 2496 และเป็นกรรมการสมาคมผู้บ่มเพาะปลูกยาสูบแห่งประเทศไทย
กรมงุย
กรมงุยหรืองย (ภาษาเขมร: ក្រមង៉ុយ) เป็นนักเขียนที่มีชื่อเสียงของกัมพูชา เกิดเมื่อ พ.ศ. 2408 ที่จังหวัดกันดาล เดิมชื่ออุก อู แต่มักเรียกว่างุยหรืองยจนเป็นที่รู้จักทั่วไป ในวัยเด็ก ได้ศึกษาที่วัดองค์บึงจอก เมื่ออายุครบบวชจึงบวชเป็นพระภิกษุ ได้เรียนหนังสือในวัดด้านพระไตรปิฎก วิปัสสนากรรมฐาน เมื่อลาสิกขาก็แต่งงานและทำนาอยู่ในพนมเปญ มีตำแหน่งเป็น"กรม" ซึ่งในสมัยนั้นหมายถึงผู้ประสานงานระหว่างเจ้าหน้าฝ่ายรัฐกับประชาชนในตำบล คนทั่วไปจึงเรียกท่านว่ากรมงุย
กรมงุยมีความเชี่ยวชาญในการแต่งคำกาพย์และเพลงพื้นบ้านจนมีชื่อเสียง ได้รับฉายาจากชาวบ้านในสมัยนั้นว่า "ภิรมย์งุย" ความทราบถึงพระบาทสมเด็จพระสีสุวัตถิ์จึงโปรดฯให้เข้าเฝ้าและกรมงุยได้แต่งกาพย์ถวายพระองค์ จึงได้แต่งตั้งให้เป็นพระภิรมย์ภาษา นอกจากนั้น สำนักฝรั่งเศสแห่งปลายบูรพาทิศยังสนับสนุนให้พุทธศาสนบัณฑิตตีพิมพ์ผลงานกาพย์กลอนของท่าน โดยได้ค่าลิขสิทธิ์เล่มละ 1 เหรียญ กรมงุยเสียชีวิตเมื่อ พ.ศ. 2479 รวมอายุได้ 71 ปี บุตรชายของท่านชื่อ จุงหรือจ็งเป็นกวีเช่นเดียวกับบิดา แต่เสียชีวิตไปเมื่อ พ.ศ. 2498 ในคุก หลังจากถูกจับกุมในการเลือกตั้งในปีนั้น
ยู บู
ยู บู (You Bo) เป็นนักเขียนชาวกัมพูชาและเป็นประธานสมาคมนักเขียนเขมร เกิดเมื่อ 6 เมษายน พ.ศ. 2485 ที่จังหวัดกันดาล สำเร็จการศึกษาระดับมัธยมศึกษาใน พ.ศ. 2505 และได้เป็นอาจารย์ใน พ.ศ. 2506 และเข้าเป็นสมาชิกสมาคมนักเขียนเขมร ในระหว่าง พ.ศ. 2510 – 2512 ได้เป็นนักเขียนในหนังสือพิมพ์สุภมิตรและราษฎรนิยม และเป็นผู้จัดการหนังสือพิมพ์เมื่อลาออกจากการเป็นอาจารย์ หลังสงครามกลางเมืองกัมพูชา บูได้มาทำงานกับอันแทคใน พ.ศ. 2536 และฟื้นฟูสมาคมนักเขียนเขมรขึ้นอีกครั้ง และได้เป็นประธานจนถึงปัจจุบัน
ผลงานทางวรรณกรรมที่สำคัญของบู ได้แก่ ละครวิทยุเรื่อง เพลิงรักภักดี รวมกวีนิพนธ์เรื่อง มรรคาแห่งสุข (មារជាសុខ) และแปลวรรณกรรมภาษาเวียดนามเป็นภาษาเขมรสองเรื่องคือ ผู้ยืนยามอยู่ทางแยกและปากทางที่แคบ
ฮอร์นเวิร์ต
ฮอร์นเวิร์ต เป็นพืชที่อยู่ในกลุ่ม ไบรโอไฟต์ หรือ พืชไม่มีท่อลำเลียง ซึ่งถูกบรรจุอยู่ในดิวิชัน Anthocerotophyta ชื่อสามัญในภาษาอังกฤษอ้างถึงรูปร่างของต้นสปอโรไฟต์ที่คล้ายเขา ต้นแกมีโทไฟต์อยู่ข้างล่าง รูปร่างแบน พบได้ทั่วโลก เจริญได้เฉพาะในที่ชุ่มชื้น บางชนิดมีขนาดใหญ่มาก ฮอร์นเวิร์ตในสกุล "Dendroceros" พบได้ตามเปลือกไม้ในเขตร้อนและกึ่งเขตร้อน
วงจรชีวิตของต้นฮอร์นเวิร์ตเริ่มต้นจากสปอร์โครโมโซมhaploid ขั้นตอนนี้มักจะเติบโตขึ้นเป็นแผ่นบางและเรียว
สุทธ บูลีน
สุทธ บูลีน (Soth Polin) เกิดเมื่อ 9 กุมภาพันธ์ พ.ศ. 2486 ที่จังหวัดกำปงจาม เป็นนักเขียนชาวกัมพูชา จบการศึกษาจากมหาวิทยาลัยอักษรศาสตร์และมนุษยศาสตร์ และจบด้านกฎหมายจากมหาวิทยาลัยกฎหมายและวิทยาศาสตร์เสณาฐกิจ จากนั้น ได้เป็นอาจารย์ด้านปรัชญา นวนิยายเรื่องแรกของบูลีนคือชีวิตไร้ค่า (Meaningless Life) ตีพิมพ์เมื่อ พ.ศ. 2507 เป็นผู้ก่อตั้งวารสารนครธมที่ตีพิมพ์ระหว่าง พ.ศ. 2503 – 2517 เมื่อพนมเปญแตก บูลีนได้ไปลี้ภัยในฝรั่งเศสและสหรัฐตามลำดับ
มหาวิทยาลัยฮีบรูแห่งเยรูซาเลม
มหาวิทยาลัยฮีบรูแห่งเยรูซาเลม (; ; อักษรย่อ: ) เป็นมหาวิทยาลัยที่เก่าแก่ที่สุดเป็นอันดับที่สองของประเทศอิสราเอล รองจากเทกนิออน มหาวิทยาลัยฮีบรูมีวิทยาเขตสามแห่งในกรุงเยรูซาเลมและอีกหนึ่งแห่งในเมืองเรโฮโวต หอสมุดยิวศึกษาที่ใหญ่ที่สุดในโลกตั้งอยู่ในวิทยาเขตเอดมันด์ เจ. ซาฟรา กิฟอัตรัม ของมหาวิทยาลัยแห่งนี้
สุขพร วงศ์เชียงคำ
สุขพร วงศ์เชียงคำ เกิดวันที่ 9 มีนาคม ค.ศ. 1992 ที่ประเทศลาว เป็นนักฟุตบอลร่างเล็ก ผู้ซึ่งเล่นในตำแหน่งกองกลาง และเขาย้ายไปเล่นให้แก่สโมสรฟุตบอลจังหวัดพิษณุโลก ในไทยลีกดิวิชั่น 1 ก่อน สโมสร กัลฟ์ สระบุรี ได้มีการทาบทามไปเล่น หลังจากนั้นลีกบ้านเกิดสนใจ ติดต่อและบันลุข้อตกลงเลยกลับมาเล่นให้ลีกบ้านเกิดตัวเอง ล้านช้าง ยูไนเต็ด และเขาเป็นสมาชิกคนหนึ่งของฟุตบอลทีมชาติลาว
เมื่อครั้งที่ สุขพร วงศ์เชียงคำ ดำรงตำแหน่งกองหน้าของทีมชาติลาวในการแข่งขันเอเอฟเอฟ ซูซูกิ คัพ 2010 ที่ประเทศอินโดนีเซียนั้น เขาสามารถเป็นผู้ยิงเข้าประตู และทำให้ทีมชาติไทยตกรอบในรายการดังกล่าว แล้วทางสโมสรฟุตบอลจังหวัดกระบี่ก็ได้ทาบทามให้เขาเข้าร่วมทีมในเวลาต่อมา ซึ่งได้รับการกล่าวว่าเป็นแนวรุกที่เด่นในด้านความเร็วในช่วงต้นเกม และเป็นนักเตะตัวนำแห่งสโมสรฟุตบอลจังหวัดกระบี่ โดยมีผลงานของเขาที่ได้รับการกล่าวถึง อาทิ การเป็นผู้ช่วยให้ทีมชนะสโมสรฟุตบอลบางกอก จากการทำ 2 ประตู ในไทยลีกดิวิชั่น 1 2555
ภายหลังจากที่ สุขพร วงศ์เชียงคำ ได้มีส่วนช่วยให้ทีมสโมสรฟุตบอลจังหวัดกระบี่อยู่ในอันดับ 6 ของยามาฮ่าลีกวัน 2555 แล้ว ทางสโมสรของอินโดนีเซียได้ยื่นข้อเสนอทาบทามให้เขาร่วมทีมในฤดูกาลหน้าด้วยค่าตัวที่กว่า 3.5 ล้านบาท ในช่วงที่สุขพรมีสัญญาอยู่กับสโมสรฟุตบอลจังหวัดกระบี่อีก 1 ปี